Βαγγέλης Παπαδόπουλος, ο σκηνοθέτης σε μια νέα δημιουργική περιπέτεια ! - New Times\nin View, ΠΡΟΪΟΝΤΑ - ΥΠΗΡΕΣΙΕΣ\nΟ σκηνοθέτης του κινηματογράφου και της τηλεόρασης, σε μια νέα δημιουργική περιπέτεια στον χώρο της ζωγραφικής, προετοιμάζεται για την 6η έκθεσή του στο Παρίσι, στις 23-29 Νοεμβρίου 2019. Με αφορμή τη συγκεκριμένη έκθεση, ο Βαγγέλης Παπαδόπουλος, σε μια εκ βαθέων συνέντευξή του στους New Times, μιλάει για την εποχή που τα γυρίσματα ντοκιμαντέρ στη δημόσια τηλεόραση γίνονταν σε νεγκατίφ και το μοντάζ στη μουβιόλα… Θυμάται τα πρώτα βήματα της ιδιωτικής τηλεόρασης, επί Έβερτ, τη θητεία του στη δημόσια τηλεόραση και σε διάφορα ιδιωτικά τηλεοπτικά κανάλια και το σημείο-σταθμό της καριέρας του, τη συνεργασία του με τον Παντελή Βούλγαρη στην ταινία «Ακροπόλ».\nΌπως τα διηγήθηκε στο φίλο του Σπύρο Κτενά\nΗ σκηνοθεσία αποτελεί ένα πολύ μεγάλο κομμάτι της δουλειάς του και είναι βέβαια ο πυρήνας της. Δηλώνει πάντα σκηνοθέτης-ζωγράφος, ασχέτως αν τα τελευταία χρόνια δεν έχει σκηνοθετήσει. Αλλά οι σκηνοθέτες περνούν διαστήματα πολύ μεγάλα χωρίς να κάνουν κάτι.\nΌλα ξεκινούν από τις σπουδές, βασικό στοιχείο της μετέπειτα πορείας του. Σπούδασε στο Ανώτατο Ινστιτούτο Θεατρικής Παιδείας – Τμήμα Σκηνοθεσίας, Κινηματογράφου και Τηλεόρασης «Κρίστιο Σαράφοφ» στη Σόφια της Βουλγαρίας. Για την Ιστορία, ο Κρίστιο Σαράφοφ ήταν ένας σπουδαίος Βούλγαρος ηθοποιός-σκηνοθέτης, από αυτόν πήρε το όνομά του το Ινστιτούτο. Εκεί έκανε σκηνοθεσία κινηματογράφου και τηλεόρασης. Στη Σόφια πήγε το 1981 και τελείωσε το 1985, ενάμιση χρόνο νωρίτερα αφού τα 2,5 τελευταία πανεπιστημιακά έτη τα πήρε σε ένα έτος. Τελείωσε τις σπουδές του με «άριστα» και στη συνέχεια γύρισε στην Ελλάδα.\nΗ πρώτη του ενασχόληση είναι στην ΕΡΤ, όπου εργάζεται με σύμβαση στο κινηματογραφικό τμήμα της – τότε η ΕΡΤ είχε κινηματογραφικό τμήμα! «Τότε τα ντοκιμαντέρ γίνονταν με νεγκατίφ και το μοντάζ σε μουβιόλες» λέει χαρακτηριστικά. Το 1985 η κατάσταση με τα βίντεο ήταν πρωτόγονη. Στην ουσία τότε ξεκινούσαν. Το πρώτο του ντοκιμαντέρ είχε τίτλο «Στο Βόρειο Αιγαίο» και αφορούσε την ανάπτυξη των νησιών της περιοχής. Μια φιλόδοξη παραγωγή με γυρίσματα από ελικόπτερα, πλοία, η οποία επειδή ακριβώς ήταν σε νεγκατίφ τραβούσε σε μεγάλο χρονικό διάστημα μέχρι να εμφανιστεί, να μονταριστεί. Στη συνέχεια το καλοκαίρι του 1986 εργάζεται ως βοηθός σκηνοθέτη σε κάποιες καθημερινές εκπομπές της ΕΡΤ.\nΣτην ιδιωτική τηλεόραση\nΠριν από την έναρξη της ιδιωτικής τηλεόρασης, ο Βαγγέλης Παπαδόπουλος είχε μια ενδιαφέρουσα εμπειρία. Δήμαρχος Αθήνας ήταν τότε ο Μιλτιάδης Έβερτ. Ο ίδιος είχε προσπαθήσει να σπάσει το μονοπώλιο της κρατικής τηλεόρασης και είχε φτιάξει μια κασέτα η οποία πουλιόταν στα περίπτερα. Σε αυτή υπήρχαν ειδήσεις, talk show, o Λαζόπουλος έκανε κάποια χιουμοριστικά, είχε δημοσιογραφικές αποστολές, έρευνες… Ήταν μια βιντεοκασέτα που διαρκούσε περίπου μιάμιση ώρα. Αυτό που κάποιος δεν έβλεπε στην ΕΡΤ, το έβλεπε αγοράζοντας αυτή τη βιντεοκασέτα. Σε αυτή την παραγωγή της βιντεοκασέτας εργάστηκε ως σκηνοθέτης. «Τα γυρίσματα γίνονταν στο studio ATA στα Μελίσσια και ήταν άπαντες εκεί. Όλοι οι δημοσιογράφοι, όλοι οι ηθοποιοί, οι οποίοι στη συνέχεια κυριάρχησαν στα μέσα μαζικής ενημέρωσης, παρέλασαν από εκεί. Για ένα χρόνο περίπου κυκλοφόρησαν περίπου δέκα κασέτες. Όσο και αν ακούγεται παράξενο, έτσι ξεκίνησε το σπάσιμο του μονοπωλίου της κρατικής τηλεόρασης», τονίζει αναπολώντας εκείνη την εποχή που «γεννιόταν» η ιδιωτική τηλεόραση. Στην αρχή βεβαίως το κανάλι αυτό είχε μια άνοδο. Καταλάβαινε όμως κανείς ότι ήταν αδύνατο να πολεμήσεις τη δημόσια τηλεόραση με μια κασέτα το μήνα, όσο καλό και αν ήταν αυτό το προϊόν που προβαλλόταν.\nΣτη συνέχεια επί περίπου ένα χρόνο είναι σκηνοθέτης στην πρώτη και μοναδική εβδομαδιαία εκπομπή τέχνης – καθημερινής αλλά και υψηλής τέχνης – που έκανε ο Antenna και λεγόταν «Με στυλ και φαντασία». Ήταν η εποχή που μόλις είχε ξεκινήσει η ιδιωτική τηλεόραση. Ακολούθησε ο Σκάι, όπου προσέφερε τις υπηρεσίες του ως σκηνοθέτης στο κινηματογραφικό και ερευνητικό κομμάτι (όχι αυτό του studio) των εκπομπών του Γιώργου Τράγκα, το «Χωρίς Αναισθητικό». Tostudio δεν τον ενδιέφερε ποτέ. Αυτό που πάντα τον συγκινούσε ήταν η κινηματογραφική σκηνοθεσία.\nΗ αλήθεια είναι ότι αναζητούσε πάντα κάτι διαφορετικό. Αυτό τον οδήγησε στη θέση του διοικητικού διευθυντή του Κέντρου Έρευνας Αρχαίου Ελληνικού Δράματος με την Ασπασία Παπαθανασίου και τον Κώστα Γεωργουσόπουλο. Οι «Δεσμοί», όπου παραμένει μέχρι σήμερα μέλος, ήταν μια εξαιρετικά σπουδαία πρωτοβουλία που έφερνε τη φλόγα της Ασπασίας Παπαθανασίου και του άντρα της, του Κώστα Μαυρομάτη. Πρόεδρος ήταν ο Κώστας Γεωργουσόπουλος, ήταν ο Νικήτας Τσακίρογλου, ο Μάνος Ποντικάκης… «Έγινε σπουδαία δουλειά στους Δεσμούς, εκεί στο τετραώροφο κτίριο στο Παγκράτι. Γίνονταν εκπληκτικά μαθήματα, σεμινάρια πάνω στο αρχαίο ελληνικό δράμα, στο χορό του αρχαίου ελληνικού δράματος. Έρχονταν καθηγητές από όλον τον κόσμο. Τότε διοργανώθηκε ένα εκπληκτικό πανευρωπαϊκό συνέδριο στο Διδυμότειχο, σε συνεργασία με το Δημοκρίτειο Πανεπιστήμιο, για το χορό του αρχαίου ελληνικού δράματος. Ήταν μια σπουδαία δημιουργική περίοδος για όλους τους συντελεστές», θυμάται ο Βαγγέλης Παπαδόπουλος. Για τον ίδιο βέβαια αυτή η δραστηριότητα δεν είχε να κάνει με τον κινηματογράφο, ήταν μια οργανωτική προσπάθεια, γεγονός το οποίο όμως στη συνέχεια τον βοήθησε σε άλλα πράγματα.\nΜε τον Παντελή Βούλγαρη είχαν γνωριστεί από παλιά. Εκείνη την περίοδο όμως «του μπήκε η ιδέα να κάνει την ταινία “Ακροπόλ”. Αυτή ήταν πρώτη επαγγελματική μας συνάντηση. Μου έκανε μια πρόταση να πάω πρώτος βοηθός στην ταινία. Με τον Παντελή αφιερώσαμε τρειήμισι χρόνια για την ολοκλήρωση της ταινίας, που βγήκε το 1995. Αυτή ήταν η πιο δημιουργική περίοδος για μένα», λέει ο ίδιος μιλώντας με έναν σχεδόν εφηβικό ενθουσιασμό. «Η ταινία ήταν τεραστίων απαιτήσεων. Πάνω από το 80% γυρίστηκε στη Βουλγαρία. Στην Ελλάδα έγιναν κάποια συμπληρωματικά γυρίσματα. Εκεί γνωρίστηκα με πάρα πολύ κόσμο, με ανθρώπους που τους σκέφτομαι και νιώθω ότι δεν υπάρχουν πια. Δεν υπάρχει ένας Ντίνος Κατσουρίδης. Γνώρισα τον Διονύση τον Φωτόπουλο, την Ιουλία Σταυρίδου, συνεργάτες άλλους, ηθοποιούς. Ήταν ένα τεράστιο σχολείο. Μέχρι τότε νόμιζα ότι ήξερα σινεμά, τότε όμως κατάλαβα ότι δεν ήξερα τίποτε. Έμαθα σινεμά εκεί. Και θεωρώ ότι ο Παντελής μού έμαθε ό,τι ξέρω στο σινεμά». Η ταινία τελείωσε, έκανε την πρεμιέρα της, έκανε και μια πορεία η οποία δεν ήταν και ιδιαίτερα καλή. Δεν είχε την εμπορική αποδοχή που αναμενόταν, παρόλο που, όπως λέει ο ίδιος, «εγώ θεωρώ ότι είναι μια πάρα πολύ καλή ταινία, παρεξηγημένη, αλλά πάρα πολύ καλή ταινία».\n«Βαλκανιζατέr» και από εκεί στην Πάτρα\nΜετά το «Ακροπόλ» συμπορεύεται με τον Σωτήρη Γκορίτσα στην ταινία του δεύτερου «Βαλκανιζατέr», επίσης μια πολύ μεγάλη παραγωγή, με λιγότερους συντελεστές αλλά με πολλά γυρίσματα. Τα γυρίσματα της νέας ταινίας τον… οδηγούν πάλι για σχεδόν ένα μήνα στη Βουλγαρία. Κάποια γυρίσματα, επί άλλον ένα μήνα, έγιναν στην Ελβετία και τα υπόλοιπα στην Αθήνα. Όταν τελείωσε το «Βαλκανιζατέr», η ζωή του Βαγγέλη Παπαδόπουλου έχει αλλάξει άρδην. «Εγώ ήμουν ήδη παντρεμένος και είχαμε αποκτήσει δύο κόρες», λέει για να συμπληρώσει: «Το σινεμά είναι πάρα πολύ ωραίο, αλλά τα χρήματα που εξασφάλιζα ήταν ελάχιστα. Η κατάσταση σε κάποιες περιπτώσεις θα έλεγα ήταν δραματική…». Ήταν τότε που, εν έτει 1996, του έγινε πρόταση να αναλάβει αντιπρόεδρος και διευθύνων σύμβουλος τηλεοπτικού σταθμού στην Πάτρα. «Τα έβαλα κάτω και αποφάσισα να πάω στην Πάτρα, όπου εργάστηκα ως το 2004. Καταφέραμε και φτιάξαμε έναν σταθμό με 170 εργαζομένους. Εκεί είχα βεβαίως τα διοικητικά αλλά έκανα και κάποιες δουλειές επιλεκτικά, όποτε ήθελα. Όπως όμως καταλαβαίνεις, όταν έχεις να διαχειριστείς πολλά χρήματα, ανθρώπους, studios στην Πάτρα, στο Αγρίνιο και στον Πύργο, αυτοκίνητα, μηχανήματα… δεν μένει πολύ περιθώριο για δημιουργική δραστηριότητα. Στην ουσία ανέλαβα έναν τηλεοπτικό σταθμό ο οποίος τεχνολογικά ήταν πολύ πίσω και τον ανεβάσαμε πάρα πολύ. Να φανταστείς η ΕΡΤ έστελνε σε εμένα αντιπροσώπους να δουν τα μηχανήματα που είχαμε αγοράσει από το εξωτερικό. Οι πρώτοι που φέραμε στην Ελλάδα τις ρομποτικές κάμερες ήμασταν εμεί, στην Πάτρα. Τις έβλεπα κάθε χρόνο στην Ολλανδία που πήγαινα στην έκθεση… Αυτόν το σταθμό κατάφερα – και το λεω χρησιμοποιώντας το πρώτο ενικό – και τον πιστοποιήσαμε από τους Lloyd’sμε ISO 902 ως προς την εσωτερική λειτουργία του. Ήταν ο πρώτος σταθμός στην Ελλάδα και ο τρίτος στην Ευρώπη που το είχε εξασφαλίσει!».\nΌταν όμως ο τηλεοπτικός σταθμός αλλάζει ιδιοκτησία και παρά την πρόταση να συνεχίσει να ασκεί τη διοίκηση, ο Βαγγέλης Παπαδόπουλος αποφάσισε να αποχωρήσει γυρνώντας ξανά στην πρωτεύουσα.\nΑυστραλία και η πρώτη hi–definition παραγωγή τής ΕΡΤ\nΕίναι η εποχή που η ΕΡΤ δημιουργεί την ψηφιακή τηλεόραση, το Cine Plus, όπου ο Βαγγέλης Παπαδόπουλος αναλαμβάνει τη σκηνοθεσία σε ό,τι αφορούσε τον πολιτισμό: εκθέσεις, φεστιβάλ κινηματογράφου μικρού μήκους στη Θεσσαλονίκη, φεστιβάλ χορού στην Καλαμάτα, παραστάσεις, θέατρα.\nΣτη συνέχεια με την ΕΡΤ World σκηνοθετεί τη σειρά «The Greeks», με τα γυρίσματα να γίνονται στην Αυστραλία. «Συνεργάστηκα με δύο πολύ αγαπημένους ανθρώπους, την Έλενα Μποζαλά, η οποία είναι ακόμη δημοσιογράφος στην ΕΡΤ, και τον Δημήτρη Φράνσταλη. Το υπόλοιπο συνεργείο ήταν από την Αυστραλία. Πήγαμε για περίπου 25 μέρες στη Μελβούρνη και στο Σίδνεϊ και τους έδωσα υλικό για 9 ωριαία επεισόδια. Ήταν μια εξαιρετικά ενδιαφέρουσα όσο και πολύ κουραστική εμπειρία. Ήταν η πρώτη hi–definition παραγωγή τής ΕΡΤ. Θυμάμαι ότι ο Νίκος Μιχαλίτσης (τότε γενικός διευθυντής Τεχνολογίας της ΕΡΤ) μου είχε φέρει το πρώτο μόνιτορ hi–definition για να βλέπω σε αυτήν την ανάλυση στο μοντάζ. Όταν γύρισα στην Ελλάδα και ξεκίνησε η εργασία μας πάνω σε αυτό το υλικό, το μοντάζ κράτησε μήνες. Ήταν πραγματικά ένα εκπληκτικό αποτέλεσμα, μία εξαιρετική σειρά», καταλήγει αναπολώντας τη δημιουργική εκείνη περίοδο στην ΕΡΤ.\nΗ συγκεκριμένη σειρά τελείωσε τρεις μήνες προτού πέσει το «μαύρο» στη δημόσια τηλεόραση και μαζί και η θητεία του στην ΕΡΤ, όπου ολοκληρώθηκε άλλος ένας κύκλος δουλειάς για τον Βαγγέλη Παπαδόπουλο. Η απόπειρα να ανανεώσει τη συνεργασία του δεν ευοδώθηκε, αφού οι αρμόδιοι θεώρησαν ότι δεν διέθετε τα προσόντα διότι δεν είχε πτυχίο computer(!).\nΚαι εγένετο… ζωγραφική\n«Μετά από ένα χρονικό διάστημα – η αλήθεια είναι ότι δεν έχω εντοπίσει τη γενεσιουργό αιτία – αποφάσισα να ασχοληθώ με τη ζωγραφική. Πάντα ζωγράφιζα αλλά τώρα ήταν κάτι διαφορετικό. Πήγα και πήρα δύο καμβάδες, κάτι χρώματα ακρυλικά και άρχισα να δοκιμάζω… Χωρίς σπουδές. Στη ζωγραφική είμαι τελείως αυτοδίδακτος. Ακόμη και σήμερα φίλοι ζωγράφοι μού λένε να παρακολουθήσω κάποια μαθήματα. Αρνούμαι, δεν πάω. Και αυτό διότι φοβάμαι μην μπω σε μανιέρες και δεν το θέλω. Ό,τι κάνω στη ζωγραφική προτιμώ να το ανακαλύψω μόνος μου», λέει για τη νέα του δραστηριότητα που τον έχει συνεπάρει.\nΜέχρι σήμερα έχει κάνει πέντε ατομικές εκθέσεις ζωγραφικής. Η πιο πρόσφατη ήταν στο Μουσείο Ηρακλειδών με 44 έργα υπό τον γενικό τίτλο «Φθορά». Η προηγούμενη ήταν στην Base Galleryτου «Booze» και από 23 ως 29 Νοεμβρίου θα εκθέσει στο Παρίσι 14 έργα του από τη σειρά «Γυναίκες», η οποία περιλαμβάνει μια σειρά με γυναικεία πορτρέτα.\n«Αυτό που εισπράττω από τον κόσμο είναι εξαιρετικά καλά λόγια. Και το καλαμπούρι είναι ότι ακούω καλά λόγια και από ζωγράφους, γλύπτες, από ανθρώπους που έχουν τελειώσει Σχολή Καλών Τεχνών, οι οποίοι, όπως καταλαβαίνεις, είναι φειδωλοί στα λόγια. Ίσως γιατί με αντιμετωπίζουν ως ερασιτέχνη. Πάντως νιώθω ότι τα έργα μου αρέσουν», λέει ενθουσιασμένος που θα παρουσιάσει το έργο του σε μια πόλη όπου την τέχνη γενικώς την αναπνέεις στην ατμόσφαιρα…\nΈχει πάντως αναπτύξει μια τελείως δική του λογική και τεχνοτροπία. Ζωγραφίζει μόνο πράγματα που του αρέσουν… Τον συναρπάζει η ιδέα ότι θα εκθέσει τα έργα του σε μια παριζιάνικη γκαλερί. «Μακάρι να αρέσουν», λέει και εξηγεί πώς προέκυψε αυτή η έκθεση. Υπάρχει εδώ και 25 χρόνια μια οργάνωση στο Παρίσι που λέγεται «Φωνή-Γραφή», κύριο έργο της οποίας είναι να μάθει τους Γάλλους ελληνικά. «Ένας από τους ανθρώπους σε αυτή την οργάνωση είναι ο πολύ καλός μου φίλος Νίκος Γραικός. Αποφάσισαν λοιπόν να τιμήσουν τα 25 χρόνια ζωής της οργάνωσης με 25 επετειακές εκδηλώσεις. Μία από τις 25 εκδηλώσεις είναι και αυτή η έκθεση ζωγραφικής. Εγώ μέσα στο 2019 δεν είχα σκοπό να εκθέσω έργα μου. Η λογική μου ήταν να κάνω μία έκθεση του χρόνου ή στις αρχές του 2021. Ήθελα να ηρεμήσω, να ζωγραφίσω – ήδη το κάνω. Προέκυψε όμως το Παρίσι και θεωρώ ότι είναι μια ενδιαφέρουσα ευκαιρία…».\nΑυτή την περίδο έχει καταπιαστεί με θέματα που επίσης έχουν σχέση με τη φθορά, αλλά πιο κοντινά πλάνα – κάποια κομμάτια πλοίων από καρνάγια, κάποιες αλυσίδες, λουκέτα. Έχει κάνει πάνω από 150 έργα, όλα καδραρισμένα κινηματογραφικά. Δηλαδή δεν αποτελούν ένα κλασικό έργο ζωγραφικής. Συνήθως ένας ζωγράφος αρέσκεται σε ένα γενικό πλάνο – μπορεί να κάνει ένα τοπίο. Ο Βαγγέλης Παπαδόπουλος «βλέπει» τη ζωγραφική μέσα από μια κινηματογραφική κάμερα. Αν δει κάτι που τον ενδιαφέρει, αυτό τον κεντρίζει. «Δεν ξέρω πόσο μπορεί να κέντριζε έναν ζωγράφο να κάνει μία πλευρά μιας εγκαταλελειμμένης βάρκας σε ένα καρνάγιο. Σίγουρα υπάρχουν ζωγράφοι που το κάνουν, εμένα όμως αυτό με ενδιαφέρει ιδιαίτερα. Έκανα, για παράδειγμα, την κλειδαριά και το πιο ενδιαφέρον σε αυτό το έργο είναι το μαύρο άνοιγμα που αφήνουν οι δύο πόρτες. Ας καταλάβει ο καθένας ό,τι θέλει να καταλάβει…».\nΟ σκηνοθέτης-ζωγράφος θεωρεί ότι η «φθορά» ασφαλώς έχει άμεση σχέση με αυτό που βιώνουμε ως κοινωνία. Δεν χωρεί αμφιβολία ότι κάθε έργο του έχει και μια πολιτική προέκταση αφού και ο ίδιος δηλώνει «πολιτικό ζώο». «Τα καρνάγια, για παράδειγμα, έχουν μια ιστορία. Γιατί η Ευρωπαϊκή Ένωση πήρε αυτή την απόφαση να καταστραφούν τα ξύλινα σκάφη και μαζί με αυτά η παραδοσιακή ναυπηγική τέχνη της Ελλάδας και της Μεσογείου; Καταστρέφουμε την παράδοσή μας. Και, ξέρετε, λαοί χωρίς παράδοση δεν έχουν μέλλον», τονίζει θυμωμένος και με μεγάλη ένταση.\n«Είμαι πολύ χαρούμενος που έχω μια καταπληκτική οικογένεια. Είμαι 35 χρόνια με τη γυναίκα μου, έχουμε δύο κόρες… Συνεχίζω να είμαι δημιουργικός στην καθημερινότητά μου, θα συνεχίσω να είμαι δημιουργικός παρά το γεγονός ότι σε δύο μήνες βγαίνω σε σύνταξη. Έχω και άλλες ασχολίες, φτιάχνω καράβια από ξύλα που βρίσκω στη θάλασσα, μαστορεύω. Είναι δουλειά δημιουργική να διορθώσεις κάτι», λέει με καμάρι.\nΟ Βαγγέλης Παπαδόπουλος δεν είναι όμως καθόλου αισιόδοξος με τα πολιτικά πράγματα της χώρας. Παρουσιάζει το παράδειγμα με την εισβολή της Αστυνομίας στις κινηματογραφικές αίθουσες όπου προβαλλόταν η ταινία «Joker». «Γελάει ο κόσμος…», τονίζει. Θεωρεί ότι είναι η λογική και ο τρόπος σκέψης των ανθρώπων που μας πηγαίνουν πολλά χρόνια πίσω. Πιστεύει ότι η χώρα είχε βρει έναν βηματισμό, προχωρούσε, με στραβά με λάθη, αλλά προχωρούσε. Τώρα είμαστε πάλι σε βηματισμό και παμε προς τα πίσω. «Χθες διάβασα ένα tweet που έκανε ο Νίκος Κοτζιάς, που τον παρακολουθώ από τη δεκαετία του 1970 – δεν συμφωνώ ιδεολογικά μαζί του: Είχα υπολογίσει τα πάντα και όλες τις πλευρές της Συμφωνίας των Πρεσπών. Αυτό που δεν είχα υπολογίσει είναι η αναισθησία και η αναλγησία της Ερυρωπαϊκής Ένωσης, και μάλιστα σε μια εποχή που γύρω μας είναι το Κόσοβο, η Τουρκία και εμείς είμαστε στη μέση. Αυτό αφορούσε την άρνηση της Γαλλίας… Ποιας; Της Γαλλίας. Ειναι φοβερό να το σκέφτεσαι, καταλήγει απογοητευμένος.


Σχολές Εσωτερικής Αρχιτεκτονικής και Διακόσμησης\nΓια την ΑΡΧΙΤΕΚΤΟΝΙΚΗ ΕΣΩΤΕΡΙΚΩΝ ΧΩΡΩΝ, το DESIGN & τη ΔΙΑΚΟΣΜΗΣΗ\tΑρχική\tΔιακόσμηση\tΙδέες & Λύσεις\tΦτιάξ'το μόνος σου\tΠαρουσιάσεις\tΧώρος & αρχιτεκτονική\tΈπιπλα & αντικείμενα\tΣπουδαστικά Θέματα\tΕικαστικές δημιουργίες\tΒιβλιοθήκη\tΚατάλογοι και βιβλία\tΧρήσιμα links\tΤεχνικά\tΤοίχοι, δάπεδα, οροφές\tΣκάλες, κουφώματα\tΒαφές, επιχρίσματα\tΦωτισμός, θέρμανση/ ψύξη\tΜπάνιο, κουζίνα\tΟικολογική δόμηση\tΔομικά υλικά\tΔιάφορα\tΙστορία χώρου & design\tΕρωτήσεις/ Απαντήσεις\tΟμορφιά\tΣχολές Εσωτερικής Αρχιτεκτονικής και Διακόσμησης\nΠροβολή # 5101520253050100Όλα\t#\tΣύνδεσμος\t1\tΤμήμα Εικαστικών και Εφαρμοσμένων Τεχνών (Φλώρινα)Πανεπιστήμιο Δυτικής Μακεδονίας. Απονέμει πτυχίο με κατεύθυνση στις Εφαρμοσμένες Τέχνες (διακόσμηση και στο βιομηχανικός σχεδιασμός)\n2\tΤΕΙ Εσωτερικής Αρχιτεκτονικής, Διακόσμησης και Σχεδιασμού Αντικειμένων (Αθήνα)ΤΕΙ Αθηνας, Σχολή Γραφικών Τεχνών και Καλλιτεχνικών Σπουδών. 3\tΤΕΙ Εσωτερικής Αρχιτεκτονικής, Διακόσμησης και Σχεδιασμού Αντικειμένων (Σέρρες)ΤΕΙ Σερρών. Σχολή γραφικών τεχνών και Καλλιτεχνικών σπουδών. 4\tΤΕΙ Ανακαίνισης και Αποκατάστασης κτιρίων (Πάτρα)ΤΕΙ Πάτρας. Σχολή τεχνολογικών Εφαρμογών. 5\tΤΕΙ Ανακαίνισης και Αποκατάστασης Κτιρίων (Τρίκαλα)ΤΕΙ Λάρισας. Παράρτημα Τρικάλων. 6\tΑ.Κ.Τ.ΟΙδιωτικό Κολλέγιο Καλών Τεχνών Επικυρωμένο από το MIDDLESEX UNIVERSITY του Λονδίνου. Αθήνα-Θεσσαλονίκη.\t7\tΙΕΚ Τεχνικός ΔιακόσμησηςΤμήματα Ι.Ε.Κ (δημόσια και ιδιωτικά), ειδικότητας Τεχνικού Διακόσμησης του Τομέα Εφαρμοσμένων τεχνων\t8\tΤμήμα Πλαστικών Τεχνών και Επιστημών της Τέχνης (Ιωάννινα)Τμήμα Πλαστικών Τεχνών και Επιστημών της Τέχνης του Πανεπιστημίου Ιωαννίνων Τελευταίες απαντήσεις\nΈχουμε 95 επισκέπτες συνδεδεμένους\tΠολιτική Cookies


Συμβολική επίσκεψη της Ελληνικής Παραολυμπιακής Ομάδας στην Ακρόπολη - ΑΘΛΗΤΙΣΜΟΣ - XrimaOnline.gr\nΑΘΛΗΤΙΣΜΟΣ UPD 14:16 20/07/21, 14:08\nΌπως δήλωσε η Λίνα Μενδώνη, υποδεχόμενη τους αθλητές: «Σήμερα είναι μια μέρα μεγάλης χαράς και μεγαλύτερης συγκίνησης. Είναι πάρα πολύ σημαντικό να υποδέχεσαι στην Ακρόπολη, μπροστά στον Παρθενώνα, τους αθλητές της Παραολυμπιακής μας Ομάδας. Όλους τους αθλητές μας που, όπου αγωνίζονται τιμούν την Ελλάδα. Είμαστε περήφανοι για το έργο που έγινε στην Ακρόπολη. Για τον ανελκυστήρα, για τις διαδρομές. Γιατί πλέον, αυτό το σύμβολο του Δυτικού Πολιτισμού μπορεί να είναι προσβάσιμο από τα άτομα με αναπηρία, από το σύνολο της κοινωνίας, τους Έλληνες και τους ξένους επισκέπτες της Ακρόπολης. Το δικαίωμα της πρόσβασης στον Πολιτισμό δεν μπορεί να αφορά κάποιους. Πρέπει να αφορά όλη την κοινωνία. Σήμερα, η χαρά, το χαμόγελο και τα λόγια που ακούσαμε από τους Παραολυμπιονίκες μας, νομίζω, ότι είναι η μεγαλύτερη ικανοποίηση, όχι μόνο για εμένα, αλλά για όλους τους συνεργάτες μου. Για όλους όσους συνέβαλαν προκειμένου να γίνουν τα συγκεκριμένα έργα προσβασιμότητας στην Ακρόπολη. Την Επιστημονική Επιτροπή της Συντήρησης Μνημείων Ακρόπολης, τα μέλη του Κεντρικού Αρχαιολογικού Συμβουλίου, την Εφορεία Αρχαιοτήτων Πόλης Αθηνών, την Υπηρεσία Συντήρησης Μνημείων Ακροπόλεως. Αυτή η μέρα μας γεμίζει χαρά και αισιοδοξία και βέβαια, όλοι ελπίζουμε και ευχόμαστε ότι οι αθλητές μας θα γυρίσουν και από το Τόκιο με πολλά μετάλλια».\n16:44 Mom: Αμοιβή 18.000 ευρώ για πληροφορίες που θα οδηγήσουν στη σύλληψη του δολοφόνου της φώκιας «Κωστής» στην Αλόννησο


Κορωνοϊός: Σχεδόν αδύνατο να προβλεφθεί το μέλλον της πανδημίας – Politis Online\nΑπό Politis Online Δημοσιεύτηκε στις 15 Ιανουαρίου 2022\nΚαθώς αυξάνονται τα στοιχεία ότι η μετάλλαξη Όμικρον του κορωνοϊού είναι λιγότερο θανατηφόρα από προηγούμενα στελέχη της COVID-19, μια εξήγηση που συχνά υιοθετείται είναι ότι οι ιοί πάντα εξελίσσονται σε λιγότερο μολυσματικούς με την πάροδο του χρόνου. Ωστόσο, όπως προειδοποιούν ειδικοί, αυτή η θεωρία έχει καταρριφθεί πλήρως.\nΌπως αναφέρει σε άρθρο του στο ABC News ο Δρ Τζες Ντόουσον, η αντίληψη ότι οι λοιμώξεις τείνουν να γίνονται λιγότερο θανατηφόρες με την πάροδο του χρόνου διατυπώθηκε για πρώτη φορά από τον βακτηριολόγο Δρ. Θίομπαλντ Σμιθ στο τέλος του 19ου αιώνα. Η θεωρία του για την εξέλιξη των παθογόνων ονομάστηκε αργότερα «νόμος της φθίνουσας λοιμογόνου δύναμης».\nΗ θεωρία του Σμιθ υποστήριζε συνοπτικά ότι για να εξασφαλίσουν τη δική τους επιβίωση, τα παθογόνα σταδιακά εξελίσσονται και σταματούν να σκοτώνουν τους ξενιστές τους. Αντίθετα, προκαλούν μόνο μια ήπια μόλυνση, επιτρέποντας στους ανθρώπους να διαδίδουν τον ιό, συνεχίζοντας τις επαφές τους.\nΗ εξέλιξη των ιών είναι πιο χαοτική\nΩστόσο, τα τελευταία 100 χρόνια, οι ιολόγοι διαπίστωσαν ότι η εξέλιξη ενός ιού είναι πιο χαοτική: μοιάζει περισσότερο με παιχνίδι της τύχης, παρά με προϊόν σχεδιασμού. Και σε ορισμένες περιπτώσεις, οι ιοί εξελίσσονται σε πιο μολυσματικούς.\nΗ συνεχιζόμενη επιβίωση, η εξάπλωση και η λοιμογόνος δράση των ιών συνδέονται με τις εξελικτικές πιέσεις πολλών παραγόντων, συμπεριλαμβανομένου του αριθμού των ατόμων που είναι διαθέσιμα για μόλυνση, του χρόνου ζωής των ανθρώπων μετά τη μόλυνση, της απόκρισης του ανοσοποιητικού συστήματος και του χρόνου μεταξύ της μόλυνσης και της εμφάνισης συμπτωμάτων.\nΣχεδόν αδύνατο να προβλεφθεί το μέλλον της πανδημίας\nΔυστυχώς, αυτό σημαίνει ότι είναι σχεδόν αδύνατο να προβλεφθεί το μέλλον της πανδημίας, επειδή οι ιοί δεν εξελίσσονται πάντα με προβλέψιμο μοτίβο, τονίζει στο άρθρο του στο ABC News ο Δρ Τζες Ντόουσον, προσθέτοντας ότι έχουν εντοπιστεί χιλιάδες παραλλαγές της COVID, καθεμία με μοναδικές μεταλλάξεις. Όμως, οι περισσότερες νέες παραλλαγές εμφανίζονται και στη συνέχεια εξαφανίζονται γρήγορα, ανίκανες να ανταγωνιστούν την κυρίαρχη παραλλαγή.\nΟρισμένες παραλλαγές, ωστόσο, έχουν ξεκάθαρα «πλεονεκτήματα στη συνεχή επιβίωση, όπως αυτές που αποφεύγουν το ανοσοποιητικό σύστημα και εξαπλώνονται εύκολα», δήλωσε η Δρ Αμπίρ Χουσεΐν του Ιατρικού Κέντρου του Πανεπιστημίου της Ουάσιγκτον.\nΗ σφοδρότητα της Όμικρον δεν είναι άσχετη με το τείχος ανοσίας\nΕιδικοί προειδοποιούν ότι είναι σημαντικό να αξιολογηθεί η σφοδρότητα της Όμικρον στο πλαίσιο της υπάρχουσας ανοσίας μέσω εμβολίων και προηγούμενων λοιμώξεων. «Είναι δύσκολο να προσδιοριστεί μέσω της Δέλτα ή της Όμικρον εάν οι παραλλαγές εξελίσσονται σε περισσότερο ή λιγότερο μολυσματικές. Αυτό συμβαίνει επειδή αυτές οι παραλλαγές εμφανίστηκαν σε μια εποχή που είχαμε μεγάλη ανοσία στον κορπναϊό SARS-CoV-2 σε ορισμένες χώρες», δήλωσε ο καθηγητής μικροβιολογίας Άντριου Πέκοζ.\nΤα άτομα που έχουν εμβολιαστεί ή έχουν πρόσφατα μολυνθεί θα εμφανίσουν πιο ήπια συμπτώματα εάν νοσήσουν ή επαναμολυνθούν, σύμφωνα με μελέτες. «Αυτό δεν οφείλεται στο ότι η παραλλαγή είναι λιγότερο μολυσματική, αλλά επειδή το ανοσοποιητικό σύστημα είχε προετοιμαστεί από προηγούμενο εμβολιασμό και μόλυνση» πρόσθεσε ο καθηγητής.\nΕιδικοί υποστηρίζουν ότι η Όμικρον δεν πρέπει να θεωρείται ως λιγότερο θανατηφόρα μορφή της COVID. Ακόμα κι αν είναι έχει μικρότερη θνησιμότητα, η παραλλαγή Όμικρον είναι σημαντικά πιο μεταδοτική, οδηγώντας σε περισσότερους θανάτους συνολικά, τονίζεται στο δημοσίευμα.\nΤα Κέντρα Ελέγχου και Πρόληψης Νοσημάτων των ΗΠΑ προβλέπουν ότι 22.000 περισσότεροι άνθρωποι θα μπορούσαν να χάσουν τη ζωή τους από επιπλοκές της COVID-19 τις επόμενες δύο εβδομάδες. Τα άτομα που δεν είναι εμβολιασμένα βρίσκονται σε πολύ μεγαλύτερο κίνδυνο, με αξιωματούχους να εκτιμούν ότι έχουν 17 φορές περισσότερες πιθανότητες να νοσηλευτούν και 20 φορές περισσότερες πιθανότητες να χάσουν τη ζωή τους από COVID-19 σε σύγκριση με άτομα που έχουν εμβολιαστεί.\n«Τα διαθέσιμα εμβόλια για την COVID παρέχουν ανοσία για μια σειρά παραλλαγών και συνεχίζουν να αποτελούν την πρώτη γραμμή άμυνας», δήλωσε ο Δρ Τζον Μπράουνσταϊν, επικεφαλής καινοτομίας στο Νοσοκομείο Παίδων της Βοστώνης και συνεργάτης του ABC News.\nΌσον αφορά το μέλλον της πανδημίας, οι ειδικοί λένε ότι νέες παραλλαγές ενδέχεται να εμφανιστούν στο μέλλον, αλλά δεν θα είναι εύκολο να γίνει κάποια πρόβλεψη.\nΕιδικοί για κορωνοϊό: Πέρασε η κορύφωση της Όμικρον - Αντίστροφη μέτρηση για χαλάρωση μέτρων στην εστίαση\nΗΠΑ - ΝΑΤΟ: Αντιδράσεις στο Κογκρέσο για το τουρκικό βέτο σε Φινλανδία και Σουηδία\nΟυκρανία: Ο Καντίροφ παραδέχθηκε ότι η Ρωσία τα «βρίσκει σκούρα» - «Σχιζοφρενής ο…


(Ανακατεύθυνση από Κωνσταντίνος Β')\n60ος Αυτοκράτορας της Ρωμαϊκής Αυτοκρατορίας\nΚωνστάντιος Β΄ (Ανατολή)\nΟ Φλάβιος Κλαύδιος Κωνσταντίνος Αύγουστος (λατινική γλώσσα: Flavius Claudius Constantinus, Φεβρουάριος 316 - Απρίλιος 340), ή Κωνσταντίνος Β΄, ήταν Ρωμαίος αυτοκράτορας από το 337 ως το 340 (ουσιαστικά δεύτερος Βυζαντινός αυτοκράτορας). Μοιράστηκε το θρόνο με τα αδέρφια του και παιδιά του Μεγάλου Κωνσταντίνου, Κωνστάντιο Β΄ και Κώνστα αλλά η σύντομη διακυβέρνησή του τελείωσε μετά από μια αποτυχημένη εισβολή στην Ιταλία το 340.\nΜετά το θάνατο του Μεγάλου Κωνσταντίνου το 337, ο Κωνσταντίνος έγινε αυτοκράτορας μαζί με τους αδερφούς του Κωνστάντιο Β΄ και Κώνστα, με την αυτοκρατορία διαιρεμένη μεταξύ αυτών και των ξαδέλφων τους Δαλμάτιο και Αννιβαλιάνο. Ο διακανονισμός αυτός κρατήθηκε μετά βίας ως το θάνατο του Μ. Κωνσταντίνου, καθώς οι γιοί του οργάνωσαν τη σφαγή των περισσότερων μελών της οικογένειάς τους. Οι τρεις τους συγκεντρώθηκαν στην Παννονία στις 9 Σεπτεμβρίου του 337 και μοίρασαν την αυτοκρατορία αναμεταξύ τους. Ο Κωνσταντίνος Β΄ ανακηρύχθηκε Αύγουστος από τα στρατεύματά του και ανέλαβε τη Γαλατία, τη Βρετανία και την Ισπανία.\nΣύντομα ενεπλάκη στη διαμάχη μεταξύ των διαφόρων ερμηνειών της Χριστιανικής θρησκείας που υπονόμευε την ενότητα της εκκλησίας. Το δυτικό κομμάτι της αυτοκρατορίας που επηρεαζόταν από τους πάπες της Ρώμης έτεινε προς τον Καθολικισμό και κατά του Αρειανισμού. Με τη μεσολάβηση των παπών, οι δυτικοί κατάφεραν να πείσουν τον Κωνσταντίνο Β΄ να ελευθερώσει τον Αθανάσιο ώστε να επιστρέψει στην Αλεξάνδρεια. Η πράξη αυτή εξόργισε τον Κωνστάντιο Β΄ που ήταν θερμός οπαδός του Αρειανισμού. Στην αρχή, ο Κωνσταντίνος ήταν προστάτης του μικρότερου Κώνστα, ο οποίος κατείχε την Ιταλία, την Αφρική και την Ιλλυρία. Ωστόσο, άρχισε να παραπονιέται πως το μερίδιό του ήταν λιγότερο από αυτό που του αναλογούσε, με την αιτιολογία πως ήταν ο πρεσβύτερος αδερφός. Ενοχλημένος που ο Κώνστας ανέλαβε τη Θράκη και τη Μακεδονία μετά το θάνατο του Δαλματίου, ο Κωνσταντίνος απαίτησε την παράδοση της Αφρικής σε αυτόν και, για να διατηρήσει τις ισορροπίες, ο Κώνστας συμφώνησε. Εντούτοις, η διαμάχη συνεχίστηκε για τη δικαιοδοσία επί της Καρχηδόνας .\nΣτην πορεία προέκυψαν επιπλέον τριβές όταν ο Κώνστας ενηλικιώθηκε και ο Κωνσταντίνος, που είχε συνηθίσει να διαφεντεύει τον αδερφό του, αρνήθηκε να αποποιηθεί της κηδεμονίας του. Το 340, πορεύτηκε προς την Ιταλία επικεφαλής του στρατού. Ο Κώνστας, που βρισκόταν στη Δακία, απέστειλε μια επίλεκτη και σκληραγωγημένη μονάδα στρατού από την Ιλλυρία, λέγοντας πως ο ίδιος θα τους ακολουθούσε σύντομα. Ο Κωνσταντίνος εγκλωβίστηκε σε κάποια μάχη κοντά στην Ακυληία και σκοτώθηκε μετά από ενέδρα. Το βασίλειο του Κωνσταντίνου Β΄ ανέλαβε ο Κώνστας.\nΣτο λήμμα αυτό έχει ενσωματωθεί κείμενο από το λήμμα Constantine II (emperor) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Κωνσταντίνος_Β΄&oldid=7028542"\nΤελευταία τροποποίηση 19:26, 10 Μαΐου 2018.


Peugeot Rifter 4X4: Πρόσκληση για περιπέτεια στη φύση | naftemporiki.gr\nTo Rifter 4X4 Concept στη Γενεύη\nΤετάρτη, 14 Μαρτίου 2018 12:44\nΕυρωπαϊκό Αυτοκίνητο του 2018 το Volvo XC40 05/03 21:26\nΟι Γάλλοι μας θύμισαν από την 88η Έκθεση Αυτοκινήτου της Γενεύης ότι μέχρι να αγγίξουμε το… διαστημικό μέλλον της αυτοκίνησης μπορούμε να έρθουμε κοντά στη γήινη φύση, με περισσότερο κλασικές λύσεις, χωρίς αυτό να σημαίνει πως υστερούν σε τεχνολογία και εφαρμογές που κάνουν την κάθε δραστηριότητα πιο ενδιαφέρουσα και ευχάριστη. Το μήνυμα, πάντως, που στέλνει σε μας το Peugeot Rifter 4X4 Concept είναι «απόδραση τώρα - πρόσκληση για περιπέτεια».\nΕξοπλισμένο με το PEUGEOT i-Cockpit, το νέο Peugeot Rifter υπόσχεται μοναδικές οδηγικές εμπειρίες όσο κανένα άλλο μοντέλο στην κατηγορία του. Διαθέσιμο σε δύο μήκη αμαξώματος, με 5 ή 7 θέσεις, συνδυάζει άριστα την πρακτικότητα με την ευελιξία εσωτερικής διαμόρφωσης. Μπορεί να εφοδιαστεί είτε με τον βενζινοκινητήρα 1.2 PureTech 110 ή 130 ίππων ή με τον πετρελαιοκινητήρα 1.5 BlueHDi 75, 100 και 130 ίππων.\nΒασισμένο στην εξελιγμένη πλατφόρμα EMP2, μπορεί να ανταποκριθεί και στις πλέον απαιτητικές συνθήκες χρήσης. Σε μια πιο εξειδικευμένη περίπτωση, με σύστημα κίνησης σε όλους τους τροχούς εξελιγμένο από την DANGEL, ειδικά ελαστικά, ψηλωμένο αμάξωμα, και στυλ που δεν περνά απαρατήρητο, το πρωτότυπο Peugeot Rifter είναι το πλέον κατάλληλο αυτοκίνητο για περιπέτειες στην ύπαιθρο. Στις εξερευνήσεις χρειάζεται πολλές φορές να διανυκτερεύσεις. Κανένα πρόβλημα. Γι’ αυτό φροντίζει η σκηνή της Overland, που τοποθετείται στην οροφή. Μountain bike PEUGEOT eM02 FS PowerTube: Με ηλεκτροκίνηση και μπαταρία ενσωματωμένη στο σκελετό του, πηγαίνει παρέα με το PEUGEOT RIFTER 4X4, δίνοντας ακόμα περισσότερες δυνατότητες εξερεύνησης της υπαίθρου. Το συγκεκριμένο ποδήλατο ήταν ιδέα του PEUGEOT Design Lab και αποτελεί τον πρόδρομο της νέας γενιάς ηλεκτρικών ποδηλάτων (eBikes) της PEUGEOT.


ΑΓΚΙΣΤΡΙ ΞΕΝΟΔΟΧΕΙΑ ΚΡΑΤΗΣΕΙΣ BOOKING - ΞΕΝΟΔΟΧΕΙΑ ΚΡΑΤΗΣΕΙΣ E-GLOBALTRAVEL.GR\nHome » ΑΓΚΙΣΤΡΙ ΞΕΝΟΔΟΧΕΙΑ ΚΡΑΤΗΣΕΙΣ BOOKING\nΑΓΚΙΣΤΡΙ ΞΕΝΟΔΟΧΕΙΑ ΚΡΑΤΗΣΕΙΣ BOOKING\nΤο Αγκίστρι είναι ένα από τα νησιά της Αττικής που βρέχονται από τον Σαρωνικό. Διαθέτει μια πλούσια ιστορία και αποτελεί και προορισμό αρχαιολογικού ενδιαφέροντος καθώς αποτέλεσε την αρχαία ελληνική πόλη Κερκυφάλεια.\nΔιαθέτει ένα μεγάλο αριθμό από παραλίες όπως:\nη Μάριζα και\nΕδώ θα έχετε την ευκαιρία να ξεφύγετε από την καθημερινοτητά σας και να ακολουθήσετε ένα πλήθος από δραστηριότητες για τους επισκέπτες όπως είναι η πεζοπορία ανάμεσα στις πευκώδεις εκτάσεις του νησιού.\nΣτο Αγκίστρι θα σας δοθεί η ευκαιρία να επιλέξετε τη διαμονή σας σε έναν αριθμό από ξενοδοχεία που προορίζονται για όλα τα γούστα και όλα τα είδη των ανθρώπων. Το τουριστικό γραφείο e-globaltravel συνεργάζεται με πάνω από 200000 ξενοδοχεία παγκοσμίως.\nΜπορείτε να απευθυνθείτε σε εμάς και να μας μιλήσετε για τις διακοπές σας και για τον τρόπο με τον οποίο θα μένατε ευχαριστημένοι. Εμείς μπορούμε να βρούμε το καλύτερο κατάλυμα για κάθε περίπτωση πορτοφολιού και διαθέσιμου budget οπότε δεν χρειάζεται καθόλου να ανησυχείτε γι αυτόν τον λόγο.\nONLINE ΚΡΑΤΗΣΕΙΣ ΑΓΚΙΣΤΡΙ\nΤο τουριστικό πρακτορείο e-globaltravel διαθέτει ένα από τα πιο σύγχρονα συστήματα online κρατήσεων με το οποίο μπορείτε να κάνετε online κράτηση στο Αγκίστρι και να εξασφαλίσετε τις φθηνότερες τιμές σε ξενοδοχεία στην περιοχή. Το γραφείο μας σας εγγυάται ότι δεν θα στερηθείτε την ποιότητα στις διακοπές σας γιατί φροντίζουμε να συνάπτουμε συνεργασίες με τους καλύτερους επαγγελματίες στο χώρο του τουρισμού.\nONLINE BOOKING ΑΓΚΙΣΤΡΙ\nΕκμεταλλευτείτε τώρα την ευκαιρία να ταξιδέψετε οικονομικά στο Αγκίστρι ή σε οποιονδήποτε άλλο προορισμό της Ελλάδας και του Εξωτερικού επιθυμείτε.\nΚάντε εγγραφή στο newsletter και εξασφαλίστε την άμεση ενημέρωσή σας όταν προκύπτουν οι καινούργιες προσφορές σε ξενοδοχεία του γραφείου μας. Με αυτό τον τρόπο θα μπορείτε να ταξιδεύετε στους αγαπημένους σας προορισμούς εύκολα, γρήγορα αλλά και οικονομικά.\nΧρήσιμα τηλέφωνα στο Αγκίστρι\nΑΣΤΥΝΟΜΙΚΟ ΤΜΗΜΑ ΑΓΚΙΣΤΡΙ: +30.229.709.1201\nΠΕΡΙΦΕΡΕΙΑΚΟ ΙΑΤΡΕΙΟ ΑΓΚΙΣΤΡΙ: +30.229.709.1110\nΛΙΜΕΝΑΡΧΕΙΟ ΑΓΚΙΣΤΡΙ; +30.229.709.1541\nΚάντε σήμερα κράτηση με το ταξιδιωτικό γραφείο e-globaltravel και απολαύστε τις διακοπές σας στο Αγκίστρι!


Περνώντας τα χρόνια και γνωρίζοντας την κοσμική παιδεία και την εκκλησιαστική γραμματεία, πιο έντονα πια αισθάνεται την ανάγκη να αναχωρήσει από τον κόσμο και να αφιερωθεί στο Θεό. Στα δεκαέξι του χρόνια, μαζί με τον αδελφό του, φεύγει κρυφά για το μοναστήρι του Θεοκλήτου και εκεί κείρεται μοναχός. Όμως ο ίδιος ζητά κάτι περισσότερο, η καρδιά του θερμά παρακαλά το Θεό να οδηγήσει τα βήματά του σε μία πιο έντονη πνευματική ζωή, ζητούσε λοιπόν ουσιαστικά την απόλυτη ησυχία και την πλήρη αφοσίωση στο Σωτήρα Χριστό. Όμως επειδή είναι νέος μοναχός, δεν τολμά να ζητήσει κάτι τέτοιο. Το κάνει αυτό θερμό αίτημα προσευχής. Κάποια στιγμή η προσευχή του εισακούγεται, η παράκληση του γίνεται δεκτή από τον ηγούμενο, ο οποίος ουσιαστικά έχει λάβει Θεία Εντολή από Άγγελο Κυρίου να μην αποτρέψει το μοναχό Νικήτα να φύγει για να δοκιμασθεί σε μεγαλύτερους αγώνες. ΄Ετσι και με την ευλογία του γέροντά του, οδηγεί τα βήματά του στην περιοχή της Οστείας (Χώστια – Πρόδρομος σήμερα). Εκεί βρίσκει σπηλιά στο βουνό και ξεκινά τους Εισαγγελικούς του αγώνες. (Η περιοχή που ο Άγιος ασκήτευσε, κατά το Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο, είναι πλησίον της Ιεράς Μονής Ταξιαρχών των Χωστίων, προς το Σαράντι, υπάρχουν πολλές σπηλιές εκεί, πιθανώς εις μία από αυτές να είχε ασκητεύσει). Η φήμη του εξαπλώθηκε πολύ γρήγορα και εκατοντάδες ψυχές καθημερινά τον επισκέπτονταν, ζητώντας τις συμβουλές του, τον εμπιστεύονταν και με σιγουριά κατέθεταν τα προβλήματά τους με τη βεβαιότητα ότι είχαν μπροστά τους έναν Άγιο, που ακούγεται η προσευχή του στο Θρόνο του Χριστού. Οι αυξανόμενες ανάγκες οδήγησαν τον Όσιο να δημιουργήσει σε σπήλαιο, Ναό που τον αφιέρωσε στο Σωτήρα Χριστό. Η ζωή του πλέον είχε εξ ολοκλήρου αφιερωθεί στην προσευχή, στη νηστεία και στην ακτημοσύνη. Σχεδόν δεν αναπαυόταν ποτέ. Προσευχόταν γονατιστός και με τα μάτια γεμάτα δάκρυα, για όλους που του εμπιστεύονταν τα προβλήματά τους. Έφτανε σε τέτοια σημεία νηστείας, που ο βιογράφος του αναφέρει ότι τη Μεγάλη Τεσσαρακοστή, εκτός από το Σάββατο και την Κυριακή, τις άλλες μέρες δεν έτρωγε τίποτε. Επειδή όμως οι Άγιοι ξεχωρίζουν για το μεγάλο χάρισμα της Διάκρισης, όταν τον επισκεπτόταν κάποιος προσκυνητής, για να αποφύγει τους επαίνους και τα σχόλια θαυμασμού, έτρωγε μαζί του. Όταν έμενε στη συνέχεια μόνος του συνέχιζε τον αγώνα της νηστείας. Όσον αφορά στην ακτημοσύνη, εφάρμοζε κατά γράμμα την Ευαγγελική ρήση για τους έχοντας τους δύο χιτώνας. Προσέφερε τα πάντα στους αδελφούς. Προσπαθούσε με κάθε δυνατό τρόπο να βοηθήσει τους έχοντας υλικές ανάγκες, δεν κρατούσε ούτε τα απαραίτητα ουσιαστικά για τον εαυτό του. Όλα αυτά τον έκαναν γνωστό σε χιλιάδες ψυχές, η προσέλευση προς τον Όσιο ήταν τεράστια. Αρχιερείς, Ιερείς, λαϊκοί, μοναχοί ζητούσαν τη συμβουλή του, την προσευχή του και εκείνος με τη χάρη του Αγίου Πνεύματος, που στολίζει όλες τις αγιασμένες ψυχές, τους καθοδηγούσε. Όχι φοβίζοντάς τους, αλλά ενισχύοντάς τους, μιλώντας για την Αγάπη του Θεού και για το Έλεος που Τον διακρίνει. Έτσι όλοι με αναπτερωμένες τις ελπίδες έφευγαν έχοντας ενισχυθεί πνευματικά πολλές φορές δε έχοντας λάβει και σωματικές ευεργεσίες, δηλ. θεραπεία στην ασθένεια που τους βασάνιζε «ει μόνον γαρ την χείρα αυτού τω ασθενούντι επετίθει, θάττον η νόσος υπεχώρει, είτε πυρετός ην ή ρίγος. Αλλά και πυρροί και δαιμονιώντες, τάχος της ιάσεως ετύγχανον και στεριφαίς δε γυναιξί, διά της προς αυτόν μετά πίστεως αιτήσεως, διά της αυτού μεσιτείας και δεήσεως, Χριστός ο Θεός ημών επικαμπτόμενος, παρείχεν εκάστη τούτων τον εκ της οσφύος καρπόν». Ήταν δε τέτοια η πίστη του στο Χριστό μας, που κάποτε επισκέφθηκε κάποιο μοναστήρι της περιοχής του, εκεί διαπίστωσε ότι ο ηγούμενος και οι μοναχοί είχαν παρασυρθεί από τις επίγειες μέριμνες και αμελούσαν το πνευματικό τους έργο. Τους μίλησε, τους συμβούλευσε, πάντα με την πατρική αγάπη που τον διέκρινε. Προσπάθησε να τους επαναφέρει στο σωστό πνευματικό δρόμο. Αυτό γαλήνευσε τις ψυχές των μοναχών και όταν πήγε να φύγει, το παρακάλεσαν να μείνει για λίγο καιρό ακόμη μαζί τους. Τους άκουσε και όταν εκείνοι κατευθύνθηκαν στα διακονήματά τους, εκείνος μπήκε στο Ναό, γονάτισε και άρχισε ολόψυχα να προσεύχεται για τους αδελφούς που είχαν ξεφύγει από την πνευματική οδό. Τότε ο Θεός, ακούγοντας την προσευχή του, με Άγγελο, του προσέφερε υλικά αγαθά, εκείνος στη συνέχεια τα προσκόμισε στην Τράπεζα της Μονής. Όταν γύρισαν οι μοναχοί και κάθισαν να φάνε, εντυπωσιάστηκαν από τα προσφερόμενα αγαθά και έκπληκτοι ρωτούσαν να μάθουν πού βρέθηκαν. Τότε ο Όσιος με ταπείνωση τους διηγήθηκε το θαυμαστό γεγονός και τους εξήγησε ότι αυτό έγινε για να καταλάβουν ότι, ότι ζητούν από το Θεό, εκείνος απλόχερα θα τους το προσφέρει, αρκεί εκείνοι να έχουν στη ζωή τους πρώτα την πνευματική ανάταση και μετά την υλική τους επάρκεια. Έναν τέτοιο λοιπόν Άγιο, έχουμε και εμείς οι Βοιωτοί και πιο συγκεκριμένα χωρίς τοπικιστική διάθεση, διότι οι Άγιοι ανήκουν σε όλους τους Ορθοδόξους, οι Θηβαίοι. Να τον επικαλούμεθα, να ζητούμε τις πρεσβείες του, να αγωνιζόμαστε να τον μιμηθούμε. Και την ημέρα της κοιμήσεώς του, 23 Ιουνίου, που οι Ναοί εορτάζουν και λειτουργούν στην πόλη μας τη μνήμη του, να μη χάνουμε την ευκαιρία να τον προσεγγίζουμε περισσότερο, για να λάβουμε και εμείς, όπως οι τότε Χριστιανοί, τις πνευματικές του δωρεές και ευεργεσίες.


Τουρκία: Κάνουν ταινία το αποτυχημένο πραξικόπημα\nΜε στυλ Τζέιμς Μποντ\nΣτις οθόνες θα μεταφερθεί η αποτυχημένη απόπειρα πραξικοπήματος της 15ης Ιουλίου στην Τουρκία, με πρωταγωνιστή έναν Τούρκο «Τζέιμς Μποντ».\nΗ εταιρεία παραγωγής Pana Film, η οποία έχει γυρίσει τρεις επιτυχημένες ταινίες εμπνευσμένες από την τηλεοπτική σειρά «Η Κοιλάδα των Λύκων», έκανε τη σχετική ανακοίνωση στον τουρκικό Τύπο την Τρίτη, υποστηρίζοντας ότι επρόκειτο για «αίτημα της κοινής γνώμης».\nΗ ταινία «Kurtlar Vadisi-Darbe» («Η κοιλάδα των λύκων – πραξικόπημα») θα περιγράφει γεγονότα της νύχτας της 15ης Ιουλίου, ωστόσο δεν είναι γνωστό πότε ακριβώς θα προβληθεί.\nΗ τριλογία της Κοιλάδας των Λύκων προσήλκυσε στους κινηματογράφους εκατομμύρια Τούρκους θεατές. Πρόκειται για την κινηματογραφική προσαρμογή μιας τηλεοπτικής σειράς όπου, μέσα στη βία ενός εθνικιστικού πατριωτισμού, ο βασικός ήρωας, ο μυστικός πράκτορας Πολάτ Αλεμντάρ, γίνεται εκδικητής.\nΗ απόπειρα πραξικοπήματος, η οποία - σύμφωνα με τις τουρκικές αρχές - οργανώθηκε από τον ιεροκήρυκα Φετουλάχ Γκιουλέν που ζει εξόριστος στις ΗΠΑ, στοίχισε τη ζωή σε 273 ανθρώπους, ενώ οι τραυματίες ανήλθαν σε περισσότερους από 2.000.


Ηλεκτροκίνητο σκούτερ made in Greece από το καλοκαίρι 2021 - Newss.gr\nΑρχική ΕΠΙΧΕΙΡΗΣΕΙΣ Ηλεκτροκίνητο σκούτερ made in Greece από το καλοκαίρι 2021\nΕνα ηλεκτροκίνητο,”έξυπνο” και απολύτως οικολογικό σκούτερ θα εμφανισθεί από το επόμενο καλοκαίρι (Ιούνιο 2021) στους ελληνικούς δρόμους. Θα είναι 100% ελληνικό, σχεδιασμένο και κατασκευασμένο στη χώρα μας, με προοπτική να κάνει διεθνή ¨καριέρα”.\nΟλα ξεκίνησαν πριν από τέσσερα χρόνια όταν ο Ηλίας Νασιόπουλος επέστρεψε από την Αγγλία, όπου είχε εργαστεί επί οκταετία ως μηχανικός και αρχιμηχανικός αναλύσεων και κατασκευών στην ομάδα “Force India Formula 1”, στην εταιρεία Prodrive και στο Κέντρο Έρευνας και Ανάπτυξης της Nissan στην Ευρώπη.\nΕπέστρεψε για να αφιερωθεί στο όραμά του. Ποιο ήταν αυτό; “Η Give στήθηκε με όραμα την ηλεκτροκίνηση και με στόχο να καινοτομήσει στον τομέα του urban mobility. Ξεκινήσαμε όμως με υπηρεσίες προς τρίτους για να δημιουργήσουμε ένα κεφάλαιο που θα μπορούσαμε στη συνέχεια να επενδύσουμε στο δικό μας όραμα”, είπε στο ΑΠΕ.\nΟπως είπε ο κ. Νασιόπουλος,η ιδέα για το σκούτερ υπήρχε από το ξεκίνημα της Give, μαζί με την “πιο μεγαλεπήβολη ιδέα” της παραγωγής οχημάτων στην Ελλάδα.\nΗ σχεδίαση άρχισε το 2017, ενώ το μηχανικό μέρος ολοκληρώθηκε το 2019. Και τώρα; “Έχουμε τα πρωτότυπα έτοιμα, κάνουμε δοκιμές στο πάρκο του Δημόκριτου Στόχος τώρα είναι να ξεκινήσει η διαδικασία της πιστοποίησης για να πάμε στη συνέχεια στη γραμμή συναρμολόγησης. Είναι ένα δύσκολο στάδιο, και οικονομικά, αλλά είμαστε αισιόδοξοι”, δηλώνει.\nΕίναι μια αισιοδοξία από την οποία όμως δεν λείπει ο ρεαλισμός. “Έχουμε προσαρμόσει το σχέδιο στην πραγματικότητα της ελληνικής αγοράς. Γι’ αυτό ξεκινάμε με μια χαμηλή μέση παραγωγή, 200-300 κομμάτια την πρώτη χρονιά για να φτάσουμε τα 1000 στις επόμενες”, λέει.\nΠροηγούμενο άρθροΚίνητρα σε επαγγελματίες της υγείας ώστε να υπηρετούν σε νησιά κάτω των 1.000 κατοίκων\nΕπόμενο άρθροΑχτσιόγλου: «Επαναλαμβάνουν τη συνταγή που μας οδήγησε στην κρίση»


«Δέκα μοιρών ουσών εννέα τερπέσθαι την γυναίκα, οιήν δε τον άνδρα». (Δ.ΛIΑΝΤΙΝΗΣ) - philosophicALchemy\nHome / Δημήτρης Λιαντίνης / ΦΙΛΟΣΟΦΙΑ / «Δέκα μοιρών ουσών εννέα τερπέσθαι την γυναίκα, οιήν δε τον άνδρα». (Δ.ΛIΑΝΤΙΝΗΣ)\n«Δέκα μοιρών ουσών εννέα τερπέσθαι την γυναίκα, οιήν δε τον άνδρα». (Δ.ΛIΑΝΤΙΝΗΣ)\nphilosophicALchemy 7:25:00 μ.μ. Δημήτρης Λιαντίνης, ΦΙΛΟΣΟΦΙΑ\n— Να! του διαμαρτύρεται η Ήρα. Δεν είναι ν' απαντήσεις έμορφο θηλυκό στη γης, και να μην παλαβώσεις. Και δεν ησυχάζεις, αν δεν της κόψεις το λωτό. Από τα σαράντα κύματα τις περνάς. Όσο να λιγοθυμίσουν. Θα σου μείνει στα χέρια καμια μέρα καμία.\n— Απλώς ονόματα! και πούθε ν' αρχίσω. Πρώτη εκείνη η μεθυσμένη Σεμέλη. Άλλοτε να λειώνεις το σταφύλι της να το πίνεις κρασί, άλλοτε φορώντας τις προβιές του τίγρη να την ξεσκίζεις ελαφάκι στις λόχμες του Κιθαιρώνα.\nΎστερα η απαλή Λητώ η καλλίζωνη. Εμ τί 'ναι τούτη! Προτού λύσεις τη ζώνη της τρέμει και σπαρταρά σα μισοσκοτωμένο πουλί.\n— Δε σου πρέπει. Κι άκου που ξέρω. Αν καμιά φορά σ' απατώ, το κάνω για να παίρνω το δικό μου.\n— Όχι. Το πράγμα είναι απλό, της λέει ο Δίας. Κάθε φορά που σμίγούμε, η συμμετοχή μας στο ερωτικό αγαθό είναι άνιση. Γιατί εσύ παίρνεις το πολύ, κι εγώ το λίγο. Έτσι τα 'χει κανονισμένα η φύση.\n— Άλλο και τούτο! του κάνει η Ήρα. Και ποια μουρλή γυναίκα θα βρεθεί να υπογράψει τις μουρνταριές σας; Και ποιος χαΐνης άντρας δε θα 'λεγε ναι στις απιστίες σας; Που δε θα 'δίνε το πιστοποιητικό νομιμότητας; Σε τέτοια δίκη δεν υπάρχει δικαστής. ΄Ολες οι γυναίκες είναι με το μέρος μου. Όλοι οι άντρες θα 'ναι με το μέρος σου.\n— Άκου, κανάρι μου, της λέει τρυφερά ο Δίας. ο θεϊκός σου σύντροφος που όλα τα γνωρίζει, θα δώσει λύση. Θα κράξουμε ένανε, που τα 'χει γνωρίσει και τα δύο. Τον Τειρεσία, λέω.\nΟ Τειρεσίας εζάρωσε. Κατέβασε τα μάτια. Στράφηκε στην 'Ηρα.\nΗ Ήρα ν' ακούσει τέτοια κρίση, έκαμε έτσι με το ωραίο της χέρι μπροστά στο πρόσωπο του Τειρεσία. Γιομάτη θυμό. Του επήρε ο αέρας και τον ετύφλωσε. Acterna damnavit lumina nocte1.\nΚαι επειδή, όταν εδιάταζε θεός ποινή σε θνητό δεν ημπορούσε κανείς τη σηκώσει, ας ήταν κι ο Δίας, ο γιος του Κρόνου για να πραΰνει τη συφορά, του 'δωκε το μέσα φως. Να βλέπει με το νου το άδηλο μέλλον. Pro lumine adempto scire futura dedit2. Έτσι έγινε προφήτης ο Τειρεσίας.\n2 Για το φως που του πήρε του 'δωκε να γνωρίζει τα μέλλοντα.\n«Δέκα μοιρών ουσών εννέα τερπέσθαι την γυναίκα, οιήν δε τον άνδρα». (Δ.ΛIΑΝΤΙΝΗΣ) Reviewed by philosophicALchemy on 7:25:00 μ.μ. Rating: 5


Αποκλείστηκε στον πόντο ο Γκιώνης - Sportsland\nΑποκλείστηκε στον πόντο ο Γκιώνης\nΑρχική / Πινγκ Πονγκ / Αποκλείστηκε στον πόντο ο Γκιώνης\nΜια ανάσα από ακόμα μια τεράστια νίκη έφτασε ο Παναγιώτης Γκιώνης, αλλά ηττήθηκε 4-3 από τον κινέζο Λίου Ντινγκσούο. Η μουράκλα φαινόταν ικανός να πάρει τη νίκη, αλλά τελικά έχασε 12-10 το κόντρα σετ!\nΟ Γκιώνης μπήκε πολύ δυνατά και πήρε τα πρώτα δύο σετ (7,9), αλλά η συνέχεια δεν ήταν ανάλογη. Ο Κινέζος ανέβασε την απόδοσή του και προσπάθησε να παίξει τον Γκιώνη στο drive με αποτέλεσμα να γίνουν πολλοί θεαματικοί πόντοι, οι οποίοι ως επί το πλείστον κατέληγαν στον Λίου. Ετσι το παιχνίδι έγινε 2-2 (2, 7).\nΗ μουράκλα είχε ένα εκπληκτικό 5ο σετ και το πήρε με 11-4 κάνοντας το 3-2. Ο Κινέζος είχε ξανά τις απαντήσεις και πήρε με 11-4 το έκτο σετ και το ματς θα κρινόταν στο κόντρα σετ. Το παιχνίδι ήταν εντυπωσιακό και ο Λίου βρέθηκε να έχει τρία ματς μπολ (10-7). Η μουράκλα δεν τα παράτησε και η ιαχή του Βατσακλή «μέσα είσαι» έπιασε τόπο και ο Γκιώνης ισοφάρισε 10-10. Δεν μπόρεσε, όμως, να κάνει την υπέρβαση και τελικά έχασε τους δύο επόμενους πόντους και ηττήθηκε με 4-3


Topicrem AC Hydra Compensating Moisturizing Cream 40ml | pharmcare.gr\nΚωδικός Προϊόντος: 3700281702781\nΗ Topicrem AC Compensating Moisturizing Cream 40ml έχει σχεδιαστεί ειδικά για να ενυδατώνει και να καταπραΰνει τα κανονικά και μεικτά δέρματα.\nΣυνιστάται για το δέρμα ενηλίκων ή εφήβων, η φόρμουλα του περιέχει ενυδατικά και καταπραϋντικά δραστικά συστατικά που εξασφαλίζουν βέλτιστη αντοχή και αποτελεσματικότητα.\nΗ γλυκερίνη και το κερί μέλισσας συνδυάζονται εδώ σε ένα λιπιδικό σύμπλοκο για την ενυδάτωση και αποκατάσταση της υδρολιπιδικής μεμβράνης.\nΗ αλλαντοΐνη για να καταπραΰνει την ερυθρότητα.\nΗ επιδερμίδα ανακτά την φυσική της απαλότητα, είναι πιο άνετη.


AΥΤΟΒΙΟΓΡΑΦΙΚΑ: Δεκεμβρίου 2013\n159 ~ Κώστας Ζουράρις: Παραμονή πρωτοχρονιάς του 1948\nΓύρω, όλα ζεστά και παιχνίδια παιδικά για μεγάλους που δεν υπήρχαν, αλλά τους περιμέναμε εμείς τα παιδιά και βρέφη και τα τσουρέκια αχνιστά, να περιμένουν κι αυτά εκείνη την παραμονή της Πρωτοχρονιάς του 1948, βράδυ πια που περιμένει τα μεσάνυχα, ο θείος μας καταδικασμένος εις θάνατον και ο πατέρας μας, που τον είχαν αρπάξει μπροστά μου, ντυμένο στην άσπρη ιατρική του φορεσιά, εκεί πάνω τώρα, χτισμένος στο Γεντή Κουλέ, "νέκυιαι μυροφόρων Ανταρτών". Στο Πειραματικό, η δασκάλα μου η κυρία Αγγέλα, την τελευταία ώρα πριν σχολάσουμε, με χάιδεψε με το χαμόγελό της εκείνο, που νικούσε το Γεντή Κουλέ και, ξέροντας ―όλα τα ήξερε η κυρία Αγγέλα― μου είπε πως, παραμονή, θα έρθει να με δει, να μας δει. Και τώρα, παραμονή στις οχτώ, έχουν μείνει η γιαγιά μας η Χαρίκλεια και η μητέρα μας, με τους τρεις άντρες ―εμάς τα νήπια― μόνες στην Πρωτοχρονιά του 1948, στην Πρωτοχρονιά των άλλων, των νικητών. Οχτώ η ώρα της παραμονής, η μητέρα μου με κοιτάει, πρασινογάλαζη Καλλονή στην θλιμμένη ξανθιά ομορφιά της, Γελαστή: ― Δεν έχουμε μανταρίνια, είναι περασμένες οχτώ, κι εσύ είσαι πια οχτώ χρονώ, δεν έχουμε άλλον, πήγαινε πίσω από το Μοντιάνο, στην Ερμού, θα βρεις καροτσάκια ακόμη εκεί, και θα πάρεις τα μανταρίνια. Ήταν η πρώτη φορά, που έβγαινα μετά τις οχτώ, οχτώ χρονώ, από την Αγίας Σοφίας 23, μόνος, κρύο, χειμώνα, νύχτα. Περίμενα όμως την κυρία Αγγέλα, που ήταν πιο δυνατή από το Γεντή Κουλέ. Έκανε πολύ κρύο, λάσπη, σιωπή, σκοτάδι κι ήταν όλα σιωπηλά κι ήμουν μόνος, γιατί τα 'σκιαζε η φοβέρα και τα πλάκωνε η σκλαβιά. Βγήκα για τα μανταρίνια στις οχτώ, οχτώ χρονώ, Παραμονή του σαράντα οχτώ. Πήγα, βγήκα, γύρισα.\nΚώστας Ζουράρις (1940) *το αυτοβιογραφικό κείμενο "Τα μανταρίνια στος οκτώ, του '48", είναι από τον ιστοχώρο του Πρότυπου Πειραματικού Σχολείου Πανεπιστημίου Θεσσαλονίκης. Πρώτη δημοσίευση τον Δεκέμβριο του 2003 στο περιοδικό Πλατεία, τχ. 3\n*οι φωτογραφίες είναι από βίντεο αναρτημένο στο you tube\nΕτικέτες ΕΛΛΗΝΕΣ, ΕΠΙΣΤΗΜΟΝΕΣ, ΕΠΙΣΤΗΜΟΝΕΣ ΕΛΛΗΝΕΣ, ΠΟΛΙΤΙΚΟΙ, ΠΟΛΙΤΙΚΟΙ ΕΛΛ., ΣΥΓΓΡΑΦΕΙΣ, ΣΥΓΓΡΑΦΕΙΣ ΕΛΛΗΝΕΣ\n- ανάρτηση από Κατερίνα Σ-Μ. στις 21.12.13 <---permanent link of this post\nΟι VAPSOMALLIADES "αυτοβιογραφούν" την Σώτη Τριανταφύλλου\nΚάποιοι με λένε ροκ συγγραφέα· εγώ – αν και δεν μου αρέσει να περιαυτολογώ – λέω ότι είμαι απλά μια καλή συγγραφέας· θυμάμαι τη φράση «Ο συγγραφέας ή είναι ή δεν είναι»· ήταν τον Χόλντερστεν; ή μήπως του Λαμπουαζιέ; Γράφω εκκινούμενη πάντα από το συναίσθημα· τα συναισθήματά μου καταλήγουν στο spleen· έχω τα ακουστικά στα αυτιά μου· ακούω – τι άλλο… – ροκ· The Jesus and Mary Chain, the Pixies, Grateful Dead· «το ροκ εκπροσωπείται στην “Κίνηση των 58” με τον Νίκο Πορτοκάλογλου», σκέφτομαι και ηρεμώ· καθώς περπατώ, χορεύω στον ρυθμό· με κοιτούν αλλά αδιαφορώ· οι βολεμένοι, οι τακτοποιημένοι δεν μπορούν να καταλάβουν ότι τα καλύτερα παιδιά, οι ανένταχτοι, οι επαναστάτες, είτε πέθαναν, είτε τρελάθηκαν, είτε κλείστηκαν σε κέντρα αποτοξίνωσης· μερικοί μόνο έμειναν ζωντανοί και ελεύθεροι· να ακούνε ροκ από τα ακουστικά και να χορεύουν στο δρόμο. The meaning of life\nΓεννήθηκα το '57· ένα χρόνο πριν το '58· και δύο πριν το '59· η «Κίνηση των 58»· η «Κίνηση των 59»· διόλου συμπτωματικό· κάτι σαν μεσμερισμός· ερώτημα: που να με πάρει, γιατί είμαι έμφοβη απέναντι στο joie de vivre; Γιατί; «Να ζήσουμε· αυτό που μετρά είναι να ζήσουμε», όπως είπε και ο Αλαίν Ραμπουιγιέ· το άλλο μόνιμο ερώτημα: πού να μας περιμένει άραγε η ευτυχία; Στο πνιγηρό δωμάτιο κάποιου μοτέλ στο Όρεγκον; Στις αέναες περιπλανήσεις του Ντέιβιντ Λοκ στο «Επάγγελμα Ρεπόρτερ»; Σε μια συναυλία των ZZ Top; Σε ένα κουτάκι μπίρα και ένα τσιγάρο; Ή μήπως, απλά, πολύ απλά, στην «Κίνηση των 58»;\n*επιλεγμένα αποσπάσματα και φωτογραφίες από τους VAPSOMALLIADES\n- ανάρτηση από Κατερίνα Σ-Μ. στις 12.12.13 <---permanent link of this post\n158 ~ Γεώργιος Βιζυηνός: ποίος ειμπόρει να γίνη σωστός Γερμανός, πριν ή υποβαπτισθή με τον ζύθον; — Ητοιμάσθην ν' αναχωρήσω σήμερον, κύριε καθηγητά• πού με συμβουλεύετε να πάγω; Ηρώτησα τον ιατρόν, ύστερον αφού κατέγραψεν εις το σημειωματάριόν του το ευχάριστον συμπέρασμα της στηθοσκοπήσεώς μου.\n— Πού αλλού παρά επί του Hartz! Δεν μεταβάλλω γνώμην. — «O τρόοζας ιάζεταϊ», είπεν ο γέρων, και το είπεν, ως εάν συνδιεσκέπτετο εν πνεύματι μετά τινος Ομηρικού Ασκληπιάδου. Έπειτα στραφείς προς εμέ .— Τα όρη του Χάρτς δεν απέχουν πολύ απ' εδώ, και αυτός είναι, είπε, κυρίως ο λόγος τού καλού κλίματος και των ωραίων περιχώρων, αλλά συγχρόνως και των δριμυτάτων ενίοτε και βλαβερών εις τους ξένους χειμώνων μας. Δια τούτο λέγω ο τρόοζας ιάζεταϊ. Αλλά με τον νουν σου νεανία μου! επρόσθεσεν έπειτα, σείσας τον λιχανόν. — Με τον νουν σου! Σ' επιτρέπω ν' αναβής όσον υψηλά δύνασαι εις τον αιγλήεντα Παρνασσόν, όχι όμως και εις τας νεφελοσκεπείς κορυφάς του ημετέρου Χάρτς. Επ' αυτών ιοστεφείς Μούσας και ακτινοβόλον Απόλλωνα δεν θα εύρης. Αλλά Στρίγγλας μόνον και Καλλικαντζάρους και όλα τα μεσαιωνικά δαιμόνια, τα εμπνεύσαντα εις τον μέγαν ημών κλασσικόν, τον ομηρικώτατον ημών Goethe, το ψυχρόν και σκοτεινόν εκείνο μέρος του Faust, το οποίον — κάλλιον να μη το έγραφεν!\n— Οπωσδήποτε, τω είπον, κύριε Αυλοσύμβουλε, μέχρι Κλάουσθαλ πρέπει ν' αναβώ. Τον τόπον δεν τον γνωρίζω, και τα γερμανικά βλέπετε πόσον δυσκόλως τα καταφέρνω. Παντού αλλού θα ησθανόμην τρομεράν απομόνωσιν, θα έπασχον νοσταλγίαν. Ενώ εν Κλάουσθαλ, καθώς σας είπον, έχω τον συμπατριώτην μου, τον συμμαθητήν μου.\n— Να, κι' αυτός, σαν όλους τους αρρώστους, ανέκραξεν ο καθηγητής, εγερθείς εκ της θέσεως του. Τού είπα ότι κάτι είναι βλαβερόν εις την υγείαν του, έρχεται όμως πάλιν και ζητεί την άδειάν μου να το κάμη με την ιδέαν ότι, αν το κάμη με την άδειάν μου, δεν θα τον βλάψη! Αλλ' αυτό είναι το ελάττωμα όλων των φίλων μου Ελλήνων — επρόσθεσεν είτα μειδιών — από Οδυσσέως μέχρι της λογιότητός σου. Δεν ειμπορείτε ν' αποχωρισθήτε απ' αλλήλων. Δεν ειμπορείτε να λησμονήσετε ότι είσθε εις τα ξένα. Και όταν ξενιτευθήτε, όπου συναντήσετε ένα ομόγλωσσόν σας, ας είναι και από το έτερον άκρον του κόσμου, εκεί είναι ο συμπατριώτης, είναι τρόπον τινά η πατρίς σας. Και κάμνετε λοιπόν, καθώς λέτε χωριό, και απλώνετε την κάπα σας και κάθεσθε και τα λέτε, τα λέτε, τα λέτε από το πρωί ως το βράδυ. Και όταν τέλος πάντων βραδυάση, και επιστρέψετε εις τα σπίτια σας, τότε, αν συμβή να μην είσθε σύνοικοι, κάθεσθε καθ' ένας εις το άκρον του παραθύρου, ως ο Οδούσσεους εις την ακτέεν πολουφλοϊσμπόϊο ταλάσσεες «'χιέμενος και καπνόν αποτροόσκοντα νοεέζαϊ χεές γκάϊεες».\nΈπειτα αναλαβών αξιοπρεπή σοβαρότητα:\n— Εν τούτοις, είπε, Χούϊες Ακαϊοόν (υίες Αχαιών!) ό,τι ήρμοζεν τόσον ποιητικώς είς τον ποϊκιλομίτεεν και πολούπλαγκτον Οδυοσέα δεν αρμόζει και εις σε. Λέγεις ότι δυσκολεύεσαι ακόμη με την γλώσσαν. Ιδού ευκαιρία να γυμνασθής. Ποίησον την ανάγκην φιλοτιμίαν. Ζήσε όσον περισσότερον σοι επιτρέψη η καλοκαιρία εν Οστερόδη ή εν άλλω τινί χωρίω του Χαρτς, εξ όσων σοι εσύστησα προχθές, αλλά ζήσε με τους Γερμανούς, ως Γερμανός, και θα ίδης πόσον θα σε ωφελήση και υπό γλωσσικήν έποψιν και υπό υγιεινήν.\n— Και η Κλάουσθαλ, κύριε καθηγητά, δεν είναι υγιεινή πόλις;\n— Πάλιν η Κλάουσθαλ! ανέκραξεν ο αγαθός γέρων μετ' αδημονίας. Δεν αμφιβάλλω πως είσαι χιέμενος καπνόν αποτροόσκοντα νοεέζαϊ! Χωρίς άλλο επιθυμείς να ίδης την καπνίζουσαν εστίαν τού συμπατριώτου σου. Πήγαινε και θα μ' ενθυμηθής. Δεν χρειάζεσαι άλλον οδηγόν να το εύρης. Όπου είναι μία καπνοδόχος αδιαλείπτως καπνίζουσα, κρούσε την θύραν: Εκεί κατοικεί ο συμπατριώτης σου.\n[....] Εις τον κόλπον μου έφερον την πέμπτην επιστολήν του αγαπητού Πασχάλη, όστις και πάλιν με εξώρκιζε να μη προτιμήσω άλλον τόπον προς αλλαγήν κλίματος και μ' έδιδε τας ευνοϊκωτέρας πληροφορίας περί του καιρού. Από τινος επεκράτει εν Κλάουσθαλ τόσον ωραίος καιρός,\n[....] Ο Πασχάλης ήτο φίλτατος συμμαθητής μου. Συνεμαθητεύσαμεν και συναπεφοιτήσαμεν εκ του Γυμνασίου της Πλάκας προ δύο μόλις ετών. [....] Μετά την λήξιν των γυμνασιακών σπουδών του, αφ' ενός μεν η δικαίως αποκτηθείσα των διδασκάλων εύνοια, αφ' ετέρου δε η γνωστή προς απόρους επιμελείς νέους ευεργετικότης ενός των τα μάλιστα ανεπιδείκτως προστατευόντων τα γράμματα Ομογενών εξησφάλισαν τας σπουδάς αυτού εν Γερμανία. Ποτέ δεν θα λησμονήσω τον τρόπον καθ' ον επανηγυρίσαμεν την χαροποιάν της αγγελίας ταύτης άφιξιν. Ο Πασχάλης εννοούσε και καλά να εξοδεύση μόνος δια την εορτήν, και να εξοδεύση πρωτοφανώς και αξίως. Επί πολλήν ώραν συνεζητήσαμεν το πρόγραμμα του γλεντιού• επί τέλους απεφασίσθη, συμφώνως προς τας αρχάς αυτού, να συνδυάσωμεν το τερπνόν μετά τον ωφελίμου. Μετ' ολίγον εμέλλομεν αμφότεροι να μεταβώμεν εις Γερμανίαν: να γίνωμεν Γερμανοί. Και ποίος ειμπόρει να γίνη σωστός Γερμανός, πριν ή υποβαπτισθή με τον ζύθον; Αλλ' ημείς δεν εγνωρίζομεν ακόμη τι εστί το περιαδόμενον τούτο ποτόν, το απόβρασμα της κριθής και των αχύρων, το τείνον να παραγκωνίση εν μέσαις Αθήναις τον ζωηφόρον οίνον, την ευφροσύνην των θνητών και των Μακάρων! Ας χαρώμεν λοιπόν διδασκόμενοι τι έστι ζύθος. Ας συνδυάσωμεν το τερπνόν μετά του ωφελίμου, είπεν ο Πασχάλης.\nΜετά πολλάς και δειλάς περισκοπήσεις παρεισήλθομεν εις το ζυθοπωλείον του Μπερνιουδάκη, καταπόρφυροι από την εντροπήν μας. Μόλις είχομεν αποφοιτήσει του Γυμνασίου και εισηρχόμεθα κατά πρώτην τότε φοράν εις καπηλείον. Όταν εστρυμώχθημεν εις την απωτέραν γωνίαν της βαρβαρικής εκείνης κρύπτης, ο Πασχάλης, εξαγαγών εκ του θυλακίου του, εμέτρησεν εξ δεκάρας: Ήσαν το παν ό,τι είχεν, όλη του η περιουσία. - Αυτά, είπεν, εις τον βωμόν της φιλίας! Αλλά πρόσταξε συ, που τα καταφέρνεις καλλίτερα.\nΜετ' ολίγον ο υπηρέτης παρέθηκεν ενώπιόν μας δύο ποτήρια ζύθου. Επί πολλήν ώραν τα εθεώμεθα σιγηλοί και λίαν συγκεκινημένοι. Τέλος εκάμαμεν τόκα και εγγίσαμεν εις τα χείλη μας. Οι οφθαλμοί του Πασχάλη ευρυνθέντες έξαφνα, αντήλλαξαν, ως εξ ορμεμφύτου, μετά των εμών βλακώδες, διαπορητικόν βλέμμα. Παράδοξος μορφασμός απροσδόκητου απογοητεύσεως συνωφρύωσε το πρόσωπόν του, μορφασμός, όστις εφαίνετο μάλλον αντανάκλασις πιστή των συστολών και διαστολών του ιδικού μου προσώπου: Το χλιαρόν και κιτρινωπόν εκείνο ποτόν ενέπνευσεν εις τα γευστικά ημών νεύρα ισχυράς υποψίας ως προς την καθαυτό καταγωγήν του. Αλλ' η συγκίνησίς μας ήτο μεγάλη, και κανείς εξ ημών δεν εξέφρασε τι εσκέπτετο την στιγμήν εκείνην αλλά θέσαντες τα ποτήρια προ ημών, εβλέπομεν αυτά πολλήν ώραν μετά σιγηλής επιφυλάξεως και δυσπιστίας. Ότε αίφνης εγερθείς ο Πασχάλης λίαν τεταραγμένος, ήρπασε τον πίλον του, κ' έδωκεν εις έμέ τον εδικόν μου. Τον έλαβον, εγερθείς κ' εγώ μηχανικώς. Ο Πασχάλης έθηκε τας δεκάρας αψοφητί επί του βωμού της φιλίας, και εχώρησεν ως βρεμένη γάτα προς την έξοδον, καταπόρφυρος και κατησχυμένος. Εγώ τον ηκολούθησα χωρίς να ξεύρω ακόμη διατί. Όταν εξήλθομεν εις την οδόν, τότε πρώτον έμαθον, ότι αιτία όλης εκείνης της ταραχής, και της ούτω προώρου διακοπής του γλεντιού μας, ήτον η είς το ζυθοπωλείον είσοδος του κυρίου Ν.! Ο κύριος Ν. ήτον ο υπό των τάξεων αυτού ανεξαιρέτως χλευαζόμενος και εκσυριττόμενος καθηγητής, προ του οποίου και το έσχατον παιδάριον του γυμνασίου δεν το είχε διά τίποτε είς την εποχήν μου να καπνίση το τσιγαράκι του, εν αυτή τη παραδόσει. Ο δε Πασχάλης ήτο μεγάλος τότε, αναγνώστα μου, με μύστακας εναμιλλωμένους προς τους του κυρίου Ν.! Αλλά φαίνεται, ότι ο Πασχάλης, ως πτωχός τουρκομερίτης, είχε διδαχθή εξ απαλών ονύχων να σέβηται τους διδασκάλους του. Και μη τον εκλάβης διά τούτο περιορισμένου νοός άνθρωπον, παρακαλώ. Η χρηστοήθεια δεν είναι ευήθεια. Ο δε Πασχάλης ήτον ο εξυπνότερος, ο πρακτικώτερος όλων ημών. Διότι ενώ ημείς οι άλλοι μετ' ολίγον, ως φοιτηταί, ηρχίσαμεν να σπαταλώμεν τον πολυτιμότατον της ζωής ημών χρόνον ατακτούντες εν ταις πλαιείαις και ταις λεωφόροις των Αθηνών, εκφωνούντες πολιτικούς λόγους, φωνασκούντες περί Φάλαγγος καί δια τούτο ψυχρολουόμενοι δια πυροσβεστικών αντλιών, δερόμενοι υπό τραμπούκων, μισθωτών του τότε υπουργείου, και επί τέλους ρεμβάζοντες εν ταις φυλακαίς του Γκαρπολά, ο γνωστικός Πασχάλης, ενώ ήτον ελεύθερος να μείνη δύο έτη είς το Πανεπιστήμιον των Αθηνών, εσπούδαζεν εν Γερμανία, και εσπούδαζε την έπωφελεστέραν εν Ελλάδι επιστήμην, την Ορυκτολογίαν και Μεταλλευτικήν. Γεώργιος Βιζυηνός -Γεώργιος Σύρμας ή Μιχαηλίδης- (1849-1896)\n*απόσπασμα από το αυτοβιογραφικό διήγημα Αι συνέπειαι της παλαιάς ιστορίας\n-από τον 18ο τόμο της Βασικής Βιβλιοθήκης, εκδ. Αετός, 1954\n*Φωτογραφίες: users.uoa.gr, el.wikipedia.org, tovima.gr, ekebi.gr\n- Ο Γεώργιος Βιζυηνός στην Βιβλιονέτ\n- Ποιήματα και διηγήματα του Γ. Βιζυηνού στον προσωπικό ιστοχώρο του Νεκτάριου Μαμαλούγκου (users.uoa.gr)Ετικέτες ΕΛΛΗΝΕΣ, ΛΟΓΟΤΕΧΝΕΣ, ΛΟΓΟΤΕΧΝΕΣ ΕΛΛ.\n- ανάρτηση από Κατερίνα Σ-Μ. στις 1.12.13 <---permanent link of this post


Από που να αρχίσω και που να τελειώσω! Από πουυυυυυυ;;;;;!!!!!!\nΌπως μάλλον ήδη ξέρεις (αν είσαι πιστός αναγνώστης του φανταστικού αυτού μπλογκ, ε; ε;) είχα την τιμή και τη χαρά να βρεθώ στο Maker Faire του Βερολίνου, μετά από πρόσκληση της Dremel. Εκτός από εμένα, ευρωπαϊκή παρέα είχα επίσης τον Tuomas από την Φινλανδία, τον Fabrizzio από την Ιταλία και τον Rene από τη Γερμανία. Όλοι εμείς λοιπόν, διαφορετικοί ο καθένας σε αυτό που κάνουμε, κληθήκαμε να φτιάξουμε κάτι με έμπνευση από το concept DIY Techlaration.\nΑπό αριστερά, εγώ, ο Tuomas, ο Fabrizzio, ο Lukas και η Fanny (οι δύο τελευταίοι από την Ketchum Pleon) φτάσαμε στο Maker Faire!\nTουτέστιν μην πετάξεις τον παλιό σου υπολογιστή, φτιάξε κάτι όμορφο! Η δική μου ιδέα ήταν απλή, παιδική και χρωματιστή (όπως σχεδόν όλα σε αυτό το μπλογκ!). Δεν θα σου πω, δες στο παρακάτω video.\nΤην ημέρα που θα φτιάχναμε live τα project μας είχαμε όλοι λίγο άγχος (καθώς είχαμε και livestreaming, οπότε καταλαβαίνεις). Ήμασταν χωρισμένοι σε ζευγάρια, στην αρχή ο Fabrizzio και ο Tuomas και μετά ο Rene κι εγώ. Ο φανταστικός Istvan (από τα HQ της Dremel στην Ολλανδία) μας έκανε ερωτήσεις και κάπως έτσι ξεχνούσαμε το άγχος και ρολάραμε (τουλάχιστον εγώ!).\nΕδώ ο φίλος μου ο κάμεραμαν 🙂\nΦΥΣΙΚΑ υπήρχαν και τα χαμόγελα και η υποστήριξη από τη φοβερή ομάδα της Ketchum Pleon στη Γερμανία και την ομάδα της Dremel Γερμανίας και HQ που ήταν και φανταστική παρέα κι εύχομαι να τους δω ξανά!\nΕδώ με την Fanny παραπολυφιλημου τα σπάγαμε\nΗ έκθεση τώρα, ήταν απίστευτη! Ρομπότ παντού! 3d printing (είχαμε κι εμείς!) Άνθρωποι που φτιάχνουν πράγματα, που χρησιμοποιούν την τεχνολογία είτε για καινούρια είτε για παραδοσιακά πράγματα. Το κοινό ήταν κάθε λογής, νέοι με τα μωρά τους, παιδάκια ένα σκασμό, αλλά και μεγαλύτεροι σε ηλικία, ό,τι μπορείς να φανταστείς.\nΕδώ με τον Lukas περνάμε καλά κι αυτό βγαίνει στο ότι ο R2D2 μας κάνει παρέα\nΝομίζω θα σταματήσω να γράφω και μόνο θα βάζω λεζάντες σε φωτογραφίες, αλλιώς δεν με βλέπω να τελειώνω το γράψιμο.\nΗ είσοδος 🙂\nΤο Αγόρι μου που ήρθε μαζί, μου φτιάχνει αναμνηστικό για την επέτειό μας 🙂\nΟι φανταστικοί τύποι της Dremel\nΕδώ μωρέ, τα ρομπότ παίζουν μπαλίτσα\nΑυτό ήταν τέλειο! Έκανες tag τις φωτό με #dremelmakerday κι αυτόματα τυπώνονταν!\nΜία απλή απογευματινή αμφίεση\nΚαι τέλος πάντων, φτάνει με τις φωτό, ας δούμε και λίγο βίντεο!\nΑυτάάάά! Ήταν μία από τις πιο ωραίες εμπειρίες της ζωής μου. Dremel σ’ ευχαριστώ πολύ για την πρόσκληση, για την φιλοξενία, για την παρέα, για όλα! Και ευχαριστούμε που φτιάχνετε τόσο τέλεια εργαλεία λεμε!!! Πάντα τέτοιαααααα!!! 😀 😀\nSpecial thanks στην Fanny, τον Lukas και την Claudia <3\n← Μία αγαπημένη συσκευασία έγινε μαγνήτης Τα 10 πιο άσχημα Χριστουγεννιάτικα Δέντρα →


Πως να μείωσουμε τα επίπεδα Χοληστερόλης και Τριγλυκεριδίων\nΤα επίπεδα της\nΧοληστερόλης και τα\nχρησιμοποιώντας το εκχύλισμα από φύλλα ελιάς\nχρησιμοποιώντας ένα εκχύλισμα\nαπό φύλλα ελιάς\n1. Τι είναι η χοληστερόλη, η χοληστερόλη LDL (κακή χοληστερόλη) και η χοληστερόλη HDL (καλή χοληστερόλη)\n2. Τι είναι τα τριγλυκερίδια\n3. Ποιοι είναι οι κίνδυνοι της υψηλής χοληστερόλης και των τριγλυκεριδίων\n4. Ποιες είναι οι αιτίες των υψηλών επιπέδων χοληστερόλης και τριγλυκεριδίων\n5. Πως η μεσογειακή διατροφή βοηθά στη μείωση της χοληστερόλης και των τριγλυκεριδίων\n6. Το εκχύλισμα φύλλων ελιάς μειώνει τα επίπεδα χοληστερόλης και τριγλυκεριδίων\nΗ χοληστερόλη είναι μια λιπαρή ουσία που βρίσκεται στα τοιχώματα των κυττάρων του ανθρώπινου σώματος. Η χοληστερόλη είναι σημαντική για το ανθρώπινο σώμα γιατί παράγει πολλές χρήσιμες ουσίες, όπως:\n- κορτιζόνη (ορμόνη επινεφριδίων)\n- τεστοστερόνη (ανδρική ορμόνη)\n- γυναικείες ορμόνες\n- χολικά οξέα\nκαι δεκάδες άλλες δραστικές ουσίες ζωτικής σημασίας για τον φυσιολογικό μεταβολισμό.\nΗ χοληστερόλη δεν μπορεί να κινείτε μόνη της στο αίμα. Η κυκλοφορία της γίνεται μέσω των λιποπρωτεϊνών.\nΗ LDL χοληστερόλη είναι λιποπρωτεΐνη χαμηλής πυκνότητας που ονομάζεται επίσης κακή χοληστερόλη. Μετακινεί τη χοληστερόλη σε ανθρώπινους ιστούς και αρτηρίες. Το μεγαλύτερο μέρος της χοληστερόλης στο αίμα έχει τη μορφή κακής χοληστερόλης. Τα υψηλά επίπεδα LDL χοληστερόλης στο αίμα αυξάνουν τον κίνδυνο εμφάνισης καρδιαγγειακών παθήσεων.\nΗ HDL χοληστερόλη είναι μια λιποπρωτεΐνη υψηλής πυκνότητας που ονομάζεται επίσης καλή χοληστερόλη. Μετακινεί τη χοληστερόλη εκτός των ιστών στο ήπαρ (συκώτι). Τα χαμηλά επίπεδα χοληστερόλης HDL οδηγούν σε αύξηση του κινδύνου καρδιαγγειακών ασθενειών και εγκεφαλικού επεισοδίου.\nΤα υψηλά επίπεδα χοληστερόλης στο αίμα καθιστούν δύσκολη την κίνηση και οδηγεί σε συσσώρευση στα τοιχώματα των αρτηριών. Αυτή η συσσώρευση οδηγεί σε στένωση των αγγείων στο καρδιαγγειακό σύστημα και τα καθιστά λιγότερο ευέλικτα, η κατάσταση αυτή ονομάζεται αθηροσκλήρωση.\nΕίναι δυνατόν σε μια περίοδο κατά την οποία διατηρούνται υψηλά επίπεδα χοληστερόλης να σχηματιστεί θρόμβος αίματος, εμποδίζοντας τη ροή αίματος μέσω των αρτηριών και προκαλώντας καρδιακή προσβολή.\nΣτον πίνακα μπορείτε να δείτε ποια θα πρέπει να είναι τα επίπεδα της ολικής χοληστερόλης, της χοληστερόλης LDL (κακή χοληστερόλη) και της HDL χοληστερόλης (καλή χοληστερόλη)\nΤα τριγλυκερίδια ένας τύπος λίπους (λιπίδια) που βρίσκονται στο αίμα. Όταν τρώμε, το σώμα μετατρέπει τις θερμίδες που δεν χρειάζονται σε τριγλυκερίδια. Εάν καταναλώνονται περισσότερες θερμίδες από ότι καίγονται, τα επίπεδα τριγλυκεριδίων στο αίμα αυξάνονται.\nΤα συνιστώμενα επίπεδα χοληστερόλης θα πρέπει να είναι 1,7 mmol / L ή χαμηλότερη.\nΠοια είναι η διαφορά μεταξύ τριγλυκεριδίων και χοληστερόλης;\nΤα τριγλυκερίδια και η χοληστερόλη κυκλοφορούν στο αίμα. Τα τριγλυκερίδια αποθηκεύουν αχρησιμοποίητες θερμίδες και παρέχουν στο σώμα ενέργεια, ενώ η χοληστερόλη χρησιμοποιείται για την κατασκευή κυττάρων και την παραγωγή ορισμένων ορμονών.\nΌταν τα επίπεδα χοληστερόλης και τριγλυκεριδίων γίνονται υψηλά, οι καταθέσεις χοληστερόλης (πλάκες) στα αιμοφόρα αγγεία αυξάνονται επίσης. Αυτές οι πλάκες προκαλούν συστολή των αγγείων, η οποία εμποδίζει τη ροή του αίματος και οδηγεί στη λεγόμενη αθηροσκλήρωση.\nΤα υψηλά επίπεδα χοληστερόλης και τριγλυκεριδίων προκαλούν το πάχος του τοιχώματος και περιορίζει το άνοιγμα των αιμοφόρων αγγείων που τροφοδοτούν την καρδιά με αίμα. Αυτό μειώνει την παροχή οξυγόνου στον καρδιακό μυ, γεγονός που αυξάνει τον κίνδυνο εμφράγματος του μυοκαρδίου.\nΜε τον ίδιο τρόπο, η μειωμένη ροή αίματος στον εγκέφαλο οδηγεί σε κίνδυνο εγκεφαλικού επεισοδίου. Η μειωμένη παροχή αίματος στα κάτω άκρα οδηγεί σε πόνο και γάγγραινα.\nΕπομένως, μια άμεση αλλαγή τρόπου ζωής σε άτομα με υψηλά τριγλυκερίδια και χοληστερόλη είναι απαραίτητη για την αποφυγή σοβαρών επιπλοκών.\nΈνας από τους σημαντικότερους παράγοντες που επηρεάζουν τα επίπεδα χοληστερόλης και τριγλυκεριδίων στο καρδιαγγειακό σύστημα είναι η ΔΙΑΤΡΟΦΗ.\nΤο 1947, ξεκίνησε μια μελέτη από διάφορους παγκοσμίου φήμης επιστήμονες που εξέτασαν τη διατροφή σε 7 χώρες. Μπορείτε να διαβάσετε περισσότερα για αυτή τη μελέτη στα Αγγλικά ΕΔΩ - Διαβάστε το πλήρες άρθρο εδώ (στα αγγλικά)\nΑυτή η εμπειρία έχει αποδείξει ότι η μεσογειακή διατροφή στην Ελλάδα και την Ιταλία είναι η καλύτερη για την επίτευξη καλής υγείας, μακροζωίας και αποφυγής ορισμένων παθήσεων, καθώς και για τη διατήρηση της φυσιολογικής χοληστερόλης και των τριγλυκεριδίων.\nΗ σύνδεση μεταξύ της πρόσληψης ελαιόλαδου και των χαμηλών επιπέδων χοληστερόλης και τριγλυκεριδίων, της φυσιολογικής αρτηριακής πίεσης και των καρδιακών παθήσεων είναι γνωστή στις περισσότερες περιπτώσεις. Αυτή η σύνδεση έχει βρεθεί από επιστήμονες από 7 διαφορετικές χώρες που συμμετείχαν στη μελέτη.\nΗ μεσογειακή διατροφή χαρακτηρίζεται από υψηλή πρόσληψη ελαιόλαδου, ελιών, φρούτων, λαχανικών και ξηρών καρπών, αποφεύγοντας τα κόκκινα κρέατα. Η σημαντικότερη διαφορά, βέβαια, ήταν η πρόσληψη ελαιόλαδου στην Ιταλία και την Ελλάδα. Αυτό έλειπε στη διατροφή του μέσου ατόμου σε άλλες χώρες.\nΈχουν γίνει πολυάριθμες μελέτες για τις ιδιότητες του ελαιόλαδου, αλλά σήμερα η προσοχή των επιστημόνων έχει στραφεί στις ιδιότητες των φύλλων ελιάς.\n6. Το εκχύλισμα φύλλων ελιάς είναι ο καλύτερος τρόπος για να μειώσουμε τα επίπεδα χοληστερόλης και τριγλυκεριδίων\nΤο εκχύλισμα φύλλων ελιάς είναι ένα φυσικό προϊόν που χρησιμοποιείται για αιώνες στη λαϊκή ιατρική ως θεραπεία για πολλές ασθένειες. Μάθετε περισσότερα για το εκχύλισμα φύλλων ελιάς από εδώ\nΤο εκχύλισμα είναι ασφαλές για κατανάλωση από τον άνθρωπο και περιέχει πάνω από 18.000 φορές περισσότερα αντιοξειδωτικά από το ελαιόλαδο. Δεν περιέχει λίπη ή υπερβολικές θερμίδες, το μοναδικό πλεονέκτημα που του λείπει σε σχέση με το ελαιόλαδο είναι η μαγειρική χρήση, δεν προσθέτει γεύση ή οσμή.\nΥπάρχουν πολυάριθμες μελέτες που αποδεικνύουν σημαντική μείωση των επιπέδων χοληστερόλης και τριγλυκεριδίων μετά την τακτική κατανάλωση εκχυλίσματος φύλλων ελιάς.\nΑυτό το ευεργετικό αποτέλεσμα εξηγείται με τα υψηλά επίπεδα ελαιοευρωπαίνης, ένα ισχυρό αντιοξειδωτικό σε μεγάλες ποσότητες σε φύλλα ελιάς και μικρότερες ποσότητες σε ελαιόλαδο. Μειώνει την οξείδωση της κακής χοληστερόλης (LDL χοληστερόλη).\nΜια δημοσίευση από το 2017 λέει: "Με αναμφισβήτητα πιο έντονα αποτελέσματα από ότι στη ΒΡ, η πρόσληψη OLE συσχετίστηκε επίσης με φυσιολογικώς σημαντικές μειώσεις των TC, LDL-C και TAG των 0,32, 0,19 και 0,18 mmol / L, αντίστοιχα, σε σύγκριση με τον έλεγχο , χωρίς επιβλαβή επίδραση στην HDL-C. "\n(Lockyer, S., Rowland, Ι., Spencer, J. Ρ.Ε. et αϊ., Eur J Nutr (2017) 56: 1421. https://doi.org/10.1007/s00394-016-1188-y)\nΟι μοναδικές ιδιότητες των φύλλων ελιάς επιβεβαιώνονται επίσης από μια άλλη μελέτη που έγινε με 40 δίδυμα με υψηλή αρτηριακή πίεση. Μόλις 8 εβδομάδες το εκχύλισμα είχε ως αποτέλεσμα τη μείωση της υψηλής αρτηριακής πίεσης και της κακής χοληστερόλης. (2008) Το συμπλήρωμα διατροφής με εκχύλισμα φύλλων ελιάς (Olea europaea L.) μειώνει την αρτηριακή πίεση σε οριακά υπερτασικά (Perrinjaquet-Moccetti, Tania & Busjahn, Andreas & Schmidlin, Caesar & Schmidt, Annette & Bradl, Barbara & Aydogan, μονοζυγωτικά δίδυμα Έρευνα φυτοθεραπείας: PTR 22. 1239-42, 10.1002 / ptr.2455.)\nΗ υψηλή χοληστερόλη, τα τριγλυκερίδια και η αρτηριακή πίεση είναι σοβαρά προβλήματα.\n• Η υψηλή χοληστερόλη αίματος σας θέτει σε κίνδυνο καρδιακών παθήσεων, η κύρια αιτία θανάτου στις Ηνωμένες Πολιτείες.\n• Τα άτομα με υψηλή χοληστερόλη έχουν περίπου το διπλάσιο κίνδυνο καρδιακής νόσου από άτομα με χαμηλότερα επίπεδα.\n• 95 εκατομμύρια ενήλικες των ΗΠΑ ηλικίας 20 ετών και άνω έχουν συνολικά επίπεδα χοληστερόλης υψηλότερα από 200 mg / dL. Σχεδόν 29 εκατομμύρια ενήλικες Αμερικανοί έχουν επίπεδα ολικής χοληστερόλης υψηλότερα από 240 mg / dL. (Benjamin EJ, Blaha MJ, Chiuve SE, Cushman Μ, Das SR, Deo R κ.ά., Καρδιοπάθεια και στατιστικά στοιχεία εγκεφαλικού επεισοδίου-2017: Έκθεση από την American Heart Association 2017, 135 (10): e1-458. )\n• Η Ευρώπη έχει την υψηλότερη επικράτηση της υψηλής χοληστερόλης στον κόσμο, με 54% τόσο για άνδρες όσο και για γυναίκες.\n• Η υψηλή χοληστερόλη ή η «κακή» χοληστερόλη συμβάλλει σε 2,6 εκατομμύρια θανάτους ετησίως παγκοσμίως.\n• Η υψηλή χοληστερόλη δεν έχει συμπτώματα, έτσι πολλοί άνθρωποι δεν γνωρίζουν ότι η χοληστερόλη τους είναι πολύ υψηλή. Ο γιατρός σας μπορεί να κάνει μια απλή εξέταση αίματος για να ελέγξει τα επίπεδα σας.\n• Η μείωση της χοληστερόλης μπορεί να μειώσει τον κίνδυνο εμφάνισης καρδιακής προσβολής, που απαιτεί χειρουργική επέμβαση παράκαμψης καρδιάς ή αγγειοπλαστική.\nΗ υψηλή χοληστερόλη, τα τριγλυκερίδια και η αρτηριακή πίεση είναι σοβαρά προβλήματα που οδηγούν σε θανατηφόρο τέλος. Οι στατιστικές δείχνουν ότι το ένα τρίτο των Ελλήνων πάσχει από υψηλή αρτηριακή πίεση και υψηλή χοληστερόλη. Επομένως, οι επιτυχείς μελέτες με εκχύλισμα φύλλων ελιάς και η απουσία σοβαρών παρενεργειών είναι εξαιρετικά καλές ειδήσεις για πολλούς ανθρώπους.\nΠιστεύουμε ότι το Olive Boost είναι το καλύτερο που μπορούμε να δημιουργήσουμε - ένα προϊόν που θα σας προσφέρει αξιόπιστη υποστήριξη από τη φύση στις προσπάθειές σας να καταπολεμήσετε την Υψηλή Χοληστερόλη.\n- Επειδή έχουμε εμπειρία τεσσάρων γενεών στη επεξεργασία της ελιάς\n- Γιατί γνωρίζουμε ότι το Olive boost έχει βοηθήσει πολλούς ανθρώπους\nΜε τις συνιστώμενες 10 σταγόνες Olive Boost 2 φορές ημερησίως, η επίδραση της μείωσης των επιπέδων χοληστερόλης και τριγλυκεριδίων μπορεί να αναμένεται μετά από ένα μήνα χορήγησης.\nΤα αποτελέσματα της λήψης του Olive Boost είναι αυστηρά ξεχωριστά και εξαρτώνται από πολλούς διαφορετικούς φυσικούς δείκτες.\nΤο Olive Boost είναι το μοναδικό εκχύλισμα στον κόσμο, που προέρχεται από φύλλα των άγριων ελιών που συλλέγονται μόνο την Άνοιξη στην Ελλάδα, όταν είναι πλούσια σε πολυφαινόλες.\nΓια την παραγωγή του εκχυλίσματος χρησιμοποιείται μια φυσική τεχνολογία χωρίς τη χρήση αλκοολών ή χημικών ουσιών!\nΜάθετε περισσότερα για το εκχύλισμα φύλλων άγριας ελιάς…\nΗ διεύθυνση ηλεκτρονικού ταχυδρομείου σας δεν θα μοιραστεί με κανέναν! Κάνοντας κλικ στο κουμπί συμφωνείτε με την πολιτική GDRP.


Γκουτέρες: Να προστατέψουμε τα παιδιά μας από τον κορονοϊό (video) - ΘΕΜΑ...ΥΓΕΙΑΣ\nHome / ΕΙΔΗΣΕΙΣ / ΠΑΙΔΙ / Γκουτέρες: Να προστατέψουμε τα παιδιά μας από τον κορονοϊό (video)\nΓκουτέρες: Να προστατέψουμε τα παιδιά μας από τον κορονοϊό (video)\nΠαρασκευή, Απριλίου 17, 2020 ΕΙΔΗΣΕΙΣ, ΠΑΙΔΙ\nΣε αυτό το πλαίσιο, επικαλείται την έκθεση που παρουσίασε χθες ο ΟΗΕ, στην οποία υπογραμμίζει τους κινδύνους που αντιμετωπίζουν τα παιδιά. «Πρώτον, η εκπαίδευση. Σχεδόν όλοι οι μαθητές βρίσκονται σήμερα εκτός σχολείου. Μερικά σχολεία προσφέρουν εξ αποστάσεως διδασκαλία αλλά αυτή δεν είναι διαθέσιμη σε όλους. Παιδιά σε χώρες με αργές και ακριβές υπηρεσίες Διαδικτύου βρίσκονται σε ιδιαίτερα μειονεκτική θέση. Δεύτερον, το φαγητό. Ο συγκλονιστικός αριθμός των 310 εκατ. μαθητών - σχεδόν οι μισοί μαθητές παγκοσμίως - εξαρτάται από το σχολείο για την καθημερινή του διατροφή. Ακόμα και πριν τον κορονοϊό, ο κόσμος μας αντιμετώπιζε απαράδεκτα υψηλά ποσοστά παιδικού υποσιτισμού και υποανάπτυξης. Τρίτον, ασφάλεια. Με τα παιδιά εκτός σχολείων, τις κοινωνίες τους σε απαγόρευση κυκλοφορίας και μια παγκόσμια ύφεση που εντείνεται, τα επίπεδα του οικογενειακού άγχους αυξάνονται. Τα παιδιά είναι θύματα και μάρτυρες ενδοοικογενειακής βίας και κακοποίησης. Με τα σχολεία κλειστά, λείπει ένας σημαντικός μηχανισμός έγκαιρου συναγερμού. Υπάρχει επίσης ο κίνδυνος ότι τα κορίτσια θα εγκαταλείψουν το σχολείο οδηγώντας σε αύξηση της εφηβικής εγκυμοσύνης» αναφέρει αναλυτικά ο γενικός γραμματέας του ΟΗΕ.


Πανσέληνος στο Ταύρο στις 27 Οκτωβρίου | Ζώδια Ειδήσεις\nΠανσέληνος στο Ταύρο στις 27 Οκτωβρίου\nΠώς θα επηρεάσει αυτή η Πανσέληνος όλα τα ζώδια; Plus: Τα ζώδια της εβδομάδας\nΓΡΑΦΕΙ: ΚΕΛΛΥ ΔΕΣΥΠΡΗ 26-10-2015\nΕίναι μια σούπερ Σελήνη η οποία θα μας βοηθήσει να δούμε τις συνέπειες των πράξεων μας. Το φεγγάρι θα βρεθεί πολύ κοντά στη γη προκαλώντας διάφορα φυσικά φαινόμενα και δημιουργώντας έντονα συναισθήματα.\nΜε τη Σελήνη στον Ταύρο και τον Ήλιο στο απέναντι ζώδιο μπορεί να δημιουργηθούν συγκρούσεις, τάσεις κτητικότητας, ζήλιας, φθόνου, παιχνίδια εξουσίας. Θα αγωνιστούμε για να υπάρξει ισορροπία, θα στραφούμε στον εσωτερικό μας κόσμο, στην πνευματική ζωή, θα αντιμετωπίσουμε τους φόβους μας και θα βρούμε την κρυμμένη μας δύναμη με σκοπό να κλείσουμε κύκλους και να εξελιχτούμε. Μπορεί να βιώσουμε ένα τέλος σε επαγγελματικές και αισθηματικές καταστάσεις. Είναι μια σκληρή πανσέληνος που θα τιμωρήσει όσους έχουν κάνει απάτες και παραπλανήσεις. Σκέψου πριν πράξεις και άκου το ένστικτό σου.\nΗ πανσέληνος στον Ταύρο σε προβληματίζει σχετικά με τα οικονομικά και τα έξοδά σου. Απόφυγε το ρίσκο και κάθε οικονομική επιβάρυνση. Η διεκδίκηση σε σχέσεις και συνεργασίες που αφορούν οικονομικά θέματα θα είναι μια δύσκολη υπόθεση. Θα είναι δύσκολο επίσης να σταθεροποιήσεις καταστάσεις και θα κυριαρχεί το ανικανοποίητο. Βάδισε σε γνώριμα μονοπάτια.\nΗ πανσέληνος στο ζώδιό σου θα βγάλει στην επιφάνεια διαφορές σε σχέσεις και συνεργασίες. Θα κυριαρχεί μέσα σου σύγχυση και δεν θα ξέρεις ποιο είναι το σωστό και ποιο το λάθος. Απέφυγε τις αντιπαραθέσεις με ανθρώπους που αγαπάς και εκτιμάς. Μέσα από δυσκολίες, θα βρεις το σωστό δρόμο. Θα είσαι ιδιαίτερα ευαίσθητη και ρομαντική και θα θέλεις να προσφέρεις σε όσους έχουν ανάγκη.\nΗ πανσέληνος στον Ταύρο σου δημιουργεί την ανάγκη να απομονωθείς. Προσοχή στο παρασκήνιο ενώ μπορεί και κάποιοι να παρεξηγήσουν τις προθέσεις σου. Φρόντισε την ψυχική και σωματική σου υγεία. Οι υποχρεώσεις σου θα είναι πολλές, θα σε αγχώσουν και θα κουραστείς. Η υπερκόπωση είναι σίγουρη αν δεν φροντίσεις να χαλαρώσεις. Προσοχή και στη διατροφή, βάλε την άσκηση στη ζωή σου. Το άγχος και η αγωνία πρέπει να περιοριστούν γιατί μην ξεχνάς πως όλα μάταια είναι.\nΗ πανσέληνος στον Ταύρο σου ζητά να προσέχεις φιλίες, ομάδες, σχέδια τα οποία μπορεί να τροποποιηθούν. Ίσως και να μην έχεις ξεκαθαρίσει σε ποια σχέση θέλεις να βρίσκεσαι. Παλιές σχέσεις έρχονται στο προσκήνιο και θέτουν διλήμματα ενώ και κάποιο φιλικό πρόσωπο μπορεί να εκδηλώσει ερωτικό ενδιαφέρον. Θα ζήσεις έντονες και απολαυστικές στιγμές αρκεί να προστατευτείς για να μην πληγωθείς. Η κοινωνικότητα θα είναι αυξημένη, νέες γνωριμίες και ρομαντικές δραστηριότητες ευνοούνται.\nΗ πανσέληνος στον Ταύρο φέρνει μπερδέματα σε επαγγελματικά και οικογενειακά θέματα. Οι ισορροπίες δύσκολα θα κρατηθούν. Πρόσεχε τη συμπεριφορά σου απέναντι σε ανωτέρους. Δες τα πράγματα λίγο πιο σοβαρά. Αν συνεχίσεις να παλεύεις για σχέσεις και συνεργασίες, βρες πρώτα ποια είναι η αλήθεια και ποιο το ψέμα. Άκου το ένστικτό σου για να αποφύγεις εξαπατήσεις. Κινήσου παρασκηνιακά αν είναι απαραίτητο.\nΗ πανσέληνος στον Ταύρο μπορεί να φέρει ένα ταξίδι στο εξωτερικό ή να δεις ανθρώπους που βρίσκονται μακριά ή να ασχοληθείς με τέχνες και σχέδια. Προσοχή σε εντάσεις με συγγενείς ή γειτονικά πρόσωπα. Δεν έχει αποκαλυφθεί ακόμα όλη η αλήθεια για πρόσωπα και πράγματα ενώ μπορεί να δεις και αλλαγές σε συμπεριφορές. Απόφυγε επικοινωνίες με ανθρώπους που δεν είναι θετικοί απέναντί σου.\nΗ πανσέληνος στον Ταύρο επηρεάζει τα οικονομικά σου και κυρίως τον τρόπο που αυτά επηρεάζουν τις σχέσεις σου με τους άλλους. Προσοχή στα έξοδα γιατί η διάθεση για αγορές αυξάνεται. Ο ερωτισμός σου θα είναι έντονος αλλά μπορεί να εξιδανικεύεις ή να παραπλανάσαι. Ζεις σε έναν ονειρικό κόσμο και πρέπει να προσέξεις να μην απογοητευτείς. Κάνε υποχωρήσεις αν κρίνεται απαραίτητο με το σύντροφό σου σε τυχόν καβγάδες.\nΗ πανσέληνος στο απέναντι ζώδιο ενισχύει την ανάγκη για συντροφικότητα. Μπορεί να θελήσεις να κάνεις και τον προσωπικό σου απολογισμό. Αποφάσισε τι θέλεις και προχώρα και όσοι σε νοιάζονται θα σε ακολουθήσουν. Μπορεί να υπάρξουν διαφωνίες, δύσκολες για να τις ξεπεράσεις. Κάποια ξεκαθαρίσματα σε σχέσεις και συνεργασίες είναι απαραίτητα. Χρησιμοποίησε τη διπλωματία σου και την διακριτικότητά σου.\nΣυνέχεια στη σελίδα iii\nΗ πανσέληνος στον Ταύρο εφιστά προσοχή σε θέματα υγείας και ενισχύει την ανάγκη απομόνωσης. Πέφτεις με τα μούτρα στη δουλειά για να ανταπεξέλθεις στις υποχρεώσεις σου. Ασχολείσαι με πολλά πράγματα, ίσως έχεις και διάθεση για εργασιοθεραπεία, όμως πρέπει να προσπαθήσεις να ξεκουράζεσαι και να εκτονώνεσαι. Κάνε γυμναστική και υγιεινή διατροφή για να διώχνεις το άγχος και τα νεύρα. Βελτίωσε τη σωματική σου κατάσταση.\nΗ πανσέληνος στον Ταύρο σε κάνει ρομαντική και παθιασμένη. Διεκδικείς την ερωτική ευτυχία. Αναταράξεις και αλλαγές έρχονται στις προσωπικές σου σχέσεις. Θα αλλάξεις ριζικά τις καταστάσεις και θα ασχολείσαι μόνο με σοβαρούς και ουσιαστικούς ανθρώπους. Θα φιλοσοφήσεις τα πράγματα με σκοπό να αναπτυχθείς και να προχωρήσεις μπροστά. Νέες γνωριμίες θα αποδειχθούν απατηλές. Μην πιστεύεις όμορφα λόγια και υποσχέσεις.\nΗ πανσέληνος στον Ταύρο φέρνει αλλαγές σε οικογένεια και επαγγελματικά. Νιώθεις ανασφάλειες σχετικά με την επίδραση που έχουν τα επαγγελματικά σου στην οικογενειακή σου ζωή. Μπορεί να υπάρχουν εντάσεις στο περιβάλλον σου για θέματα σπιτιού. Αλλαγές, μια μετακόμιση, μια ανακαίνιση είναι πιθανά όσο και αν σε δυσαρεστούν. Άλλα σου λένε και άλλα κάνουν. Παρασκηνιακές συζητήσεις είναι πιθανές. Αντιμετώπισε τις καταστάσεις κατά μέτωπο.\nΗ πανσέληνος στον Ταύρο εκτοξεύει τη φαντασία και το ένστικτο στα ύψη. Έρχονται αλλαγές στην καθημερινότητά σου, επιθυμητές ή μη. Πολλά θα ακούς αλλά θα είναι δύσκολο να πραγματοποιηθούν. Μην στηρίζεσαι στα λόγια αλλά στις πράξεις. Έμπνευση και δημιουργικότητα θα είναι αυξημένα, στηρίξου σ’αυτά και δημιούργησε. Χρησιμοποίησε τα επιχειρήματα και τις γνώσεις σου για να περάσεις τις ιδέες και τις απόψεις σου σε διάφορους τομείς. Προσοχή σε εντάσεις εξαιτίας λανθασμένων κινήσεων ή συζητήσεων. Προσοχή επίσης σε ταξίδια, μετακινήσεις, διαπραγματεύσεις όπου μπορεί να σε κουράσουν. Μπορείς να γυρίσεις ερωτικές και επαγγελματικές δυσκολίες υπέρ σου.\nΖώδια Πεμ, 25 Νοε 2021\nΆρης στο Σκορπιό από 31 Οκτωβρίου έως 12 Δεκεμβρίου 2021 | Πώς επηρεάζονται τα ζώδια;\nΖώδια Δευ, 22 Νοε 2021\nΖώδια Σαβ, 20 Νοε 2021


Κορονοϊός Ιταλία: 20.159 κρούσματα κορονοϊού και 300 θάνατοι τις τελευταίες 24 ώρες | Simple News\nΚορονοϊός Ιταλία: 20.159 κρούσματα κορονοϊού και 300 θάνατοι τις τελευταίες 24 ώρες\nΠαραδόθηκαν 334.000 δόσεις του εμβολίου της Moderna, μεγάλα προβλήματα στην Λομβαρδία\nΤο τελευταίο εικοσιτετράωρο στην Ιταλία καταγράφηκαν 20.159 περιστατικά κορονοϊού, με 300 θανάτους ασθενών. Συνολικά, πραγματοποιήθηκαν 277.086 τεστ, το 7,2% από τα οποία προέκυψε θετικό.\nΧθες Σάββατο (21/03) τα κρούσματα στη γειτονική χώρα ήταν 23.832 και 401 άνθρωποι έχασαν την ζωή τους. Στις μονάδες εντατικής θεραπείας της χώρας, σήμερα βρίσκονται 61 περισσότεροι ασθενείς με Covid-19 απ΄ότι το περασμένο εικοσιτετράωρο, ενώ στους νοσοκομειακούς θαλάμους είναι 423 περισσότεροι.\nΣτο μεταξύ, έφτασαν στην Ιταλία σχεδόν 334.000 δόσεις εμβολίου της Moderna. «Πρέπει να είμαστε αισιόδοξοι, οι επόμενες εβδομάδες θα είναι καλύτερες από τις προηγούμενες», δήλωσε ο Ιταλός υπουργός Eσωτερικών, Ρομπέρτο Σπεράντσα. Μέχρι τώρα, σύμφωνα με τα επίσημα στοιχεία, έχει εμβολιαστεί και με τις δυο δόσεις, μόνον το 15% των πολιτών άνω των 80 ετών. Από αύριο, θα χορηγηθούν περίπου 200.000 εμβόλια την ημέρα. Από τα μέσα Απριλίου, αναμένεται να μπορέσουν να αγγίξουν τις 500.000, όωπς μεταδίδει το ΑΠΕ-ΜΠΕ.\nΜεγάλα προβλήματα στην Λομβαρδία\nΌπως υπογραμμίζει και η ιταλική δημόσια τηλεόραση Rai, τα περισσότερα προβλήματα, τελευταία καταγράφονται στην κατά τα άλλα εύπορη περιφέρεια της Λομβαρδίας, με πρωτεύουσα το Μιλάνο. Το ηλεκτρονικό σύστημα που προγραμματίζει τις κλήσεις των πολιτών για εμβολιασμό, παρουσιάζει συνεχή προβλήματα, με αποτέλεσμα να σημειώνονται αλλεπάλληλες καθυστερήσεις, και προσπάθειες των γιατρών και νοσοκόμων να μην πάνε χαμένες οι διαθέσιμες δόσεις, έστω και με εμβολιασμούς «της τελευταίας στιγμής».\nΤην Παρασκευή (19/03) ο Ιταλός πρωθυπουργός Μάριο Ντράγκι, στην πρώτη συνέντευξη Τύπου που παραχώρησε, δήλωσε ότι δεν έχει ακόμη ζητήσει να εμβολιαστεί, αλλά ότι θα το πράξει και θα εμβολιαστεί κατά του κορονοϊού με το σκεύασμα της AstraZeneca.\nΠαράλληλα, τόνισε ότι «δεν ήταν λάθος η αναστολή της χορήγησης του σκευάσματος αυτού» και ότι «δεν ήταν μια απόφαση που ελήφθη για να μιμηθεί η Ιταλία κάποιους άλλους, ή υπέρ των γερμανικών συμφερόντων». «Μετά από μια εβδομάδα, έφτασε η απάντηση της αρμόδιας ευρωπαϊκής αρχής και εξάλειψε όλες τις αμφιβολίες», υπογράμμισε ο Ιταλός τεχνοκράτης πρωθυπουργός.\nΚαιρός – Προειδοποίηση Μαρουσάκη: Χιόνια στην Αττική και πολικές θερμοκρασίες υπό το μηδέν\nPrevious Ατρόμητος ο Βλαντιμίρ Πούτιν: Πραγματοποίησε εξόρμηση στη Σιβηρία υπό τους 30 βαθμούς Κελσίου\nNext Κορονοϊός – Τουρκία: «Επέλαση» της πανδημίας στη χώρα – Πάνω από 20.000 νέα κρούσματα\nΕλβετία: Εκκενώθηκε τρένο κοντά στο Ντένικεν λόγω πληροφορίας για «απειλή»\n«Σαν Ταινία»: Η Ευανθία Ρεμπούτσικα συγκεντρώνει σε ένα άλμπουμ τις ανέκδοτες συνθέσεις της για τον κινηματογράφο\nΟ Bob Dylan ανακοινώνει τη streaming συναυλία «Shadow Kingdom»


2 Ο Κυνηγός των Ευχών (Κεφάλαιο 5 - Μέρος 3ο)\nifi Ba 14 Μαρτίου 2017 - 1:17 μ.μ.\nΚαταρχάς οπως έχω πει μου αρέσει σαν μυθιστορημα γιατί είναι διαφορετικό. Επισης λατρεύω τον Γουαφ να ξέρεις. Όλο αυτό με τον κόσμο των Ευχών ειναι πολύ όμορφο! Συνέχισε έτσι!!\nΙωάννα Τσιάκαλου 14 Μαρτίου 2017 - 9:21 μ.μ.\nΕυχαριστώ πολύ!Και χαίρομαι που σου αρέσει ο Γουάφ,είναι από τους αγαπημένους μου!


Κουπεπίδου, Παναγιώτα; Koupepidou, Panayiota (Πανεπιστήμιο Κύπρου, Σχολή Θετικών και Εφαρμοσμένων ΕπιστημώνUniversity of Cyprus, Faculty of Pure and Applied Sciences, 2012-05-15)\nΠαπαγρηγορίου, Γρηγόρης; Papagregoriou, Gregoris (Πανεπιστήμιο Κύπρου, Σχολή Θετικών και Εφαρμοσμένων ΕπιστημώνUniversity of Cyprus, Faculty of Pure and Applied Sciences, 2012-05)\nΓενεθλίου, Νικόλας; Genethliou, Nicholas (Πανεπιστήμιο Κύπρου, Σχολή Θετικών και Εφαρμοσμένων ΕπιστημώνUniversity of Cyprus, Faculty of Pure and Applied Sciences, 2012-05-15)\nΔημητρίου, Βικτώρια Λ.; Demetriou, Victoria L. (Πανεπιστήμιο Κύπρου, Σχολή Θετικών και Εφαρμοσμένων ΕπιστημώνUniversity of Cyprus, Faculty of Pure and Applied Sciences, 2012-05-15)\nΣυγγραφέαDemetriou, Victoria L. (1)Demosthenous, Panagiota (1)Genethliou, Nicholas (1)Koupepidou, Panayiota (1)Kousiappa, Ioanna Ch. (1)Papagregoriou, Gregoris (1)Γενεθλίου, Νικόλας (1)Δημητρίου, Βικτώρια Λ. (1)Δημοσθένους, Παναγιώτα (1)Κουπεπίδου, Παναγιώτα (1)... View MoreΘέμαCYPRUS (2)Epidemiology (2)EVOLUTION (2)GENETIC HETEROGENEITY (2)Kidneys Diseases Genetic aspects (2)POLYMORPHISM (2)ΓΕΝΕΤΙΚΗ ΕΤΕΡΟΓΕΝΕΙΑ (2)ΕΞΕΛΙΞΗ (2)ΚΥΠΡΟΣ (2)ΠΟΛΥΜΟΡΦΙΣΜΟΣ (2)... View MoreDate Issued


Κατερίνα Δαλάκα - Δημήτρης Φιντιρίκος: Επανασύνδεση για το πρώην ζευγάρι - Θα κάνουν το επόμενο βήμα;\nΠετρετζίκης: Πού πήγε βόλτα με τον γιο του (Εικόνα)\nΤελ. ενημ.: 13.08.2021, 17:00\nΣύμφωνα με πληροφορίες της «ΟΝ time», εδώ και λίγες μέρες είναι και πάλι μαζί.\nΜαζί δεν κάνουν και χώρια δεν μπορούνε! Η Κατερίνα Δαλάκα\nΔαλάκα- Φιντιρίκος μετά την επανασύνδεση ζουν τον έρωτα τους στην Λευκάδα\nΧώρισαν για τρίτη φορά Δαλάκα - Φιντιρίκος: Τον έκανε unfollow ανήμερα της γιορτής του\nΚατερίνα Δαλάκα: Τα φιλιά στην παραλία στον Δημήτρη Φιντιρίκο (Βίντεο)\nκαι ο Δημήτρης Φιντιρίκος είναι ένα ζευγάρι γεμάτο πάθος που αυτή τη στιγμή… είναι ξανά μαζί. Οι δυο τους, που γνωρίζονται αρκετά χρόνια, επανασυνδέθηκαν μετά την έξοδο της αθλήτριας από το «Survivor»! Από τότε όμως έχουν χωρίσει και τα έχουν ξαναβρεί ουκ ολίγες φορές! Πέρσι μάλιστα μετά το χωρισμό τους, η Κατερίνα έσβησε όλες τις κοινές φωτογραφίες τους στο Instagram… και φυσικά το ίδιο έκανε και ο Δημήτρης Φιντιρίκος.\nΌμως σύμφωνα με πληροφορίες της «ΟΝ time», εδώ και λίγες μέρες είναι και πάλι μαζί. Μάλιστα, ο επιχειρηματίας τις τελευταίες ημέρες κάνει ό,τι μπορεί για να βοηθήσει τους πληγέντες των καταστροφικών πυρκαγιών. Αυτή την προσπάθεια του επιχειρηματία στηρίζει απόλυτα η πρώην σύντροφός του, Κατερίνα Δαλάκα, η οποία βρίσκεται δίπλα του κάθε στιγμή. Όπως αναφέρει πηγή, αυτή τη φορά ίσως κάνουν το επόμενο βήμα καθώς κατάλαβαν πως δεν μπορεί ο ένας χωρίς τον άλλον!


ΑΓΙΟΣ ΕΥΛΑΛΟΣ ΠΡΟΣΤΑΤΗΣ Ρ/Σ\nΝΕΟ ΠΡΟΓΡΑΜΜΑ 2021-2022\nΠρόγραμμα 28ης Οκτωβρίου 2021\n29 ΜΑΪΟΥ 2020 - ΑΛΩΣΗ\nΕπισκοπικός Λόγος 2021-2022\nΕπισκοπικός Λόγος 2020-2021\nΆγιος Εύλαλος - Προστάτης Ραδιοφωνικού Σταθμού\nΆγιος Ευλάλιος – Σύντομο Συναξάρι\nΟ Άγιος Ευλάλιος επίσκοπος Λαμπούσης, σύμφωνα με παλαιά Κυπριακή παράδοση δεν είναι το ίδιο πρόσωπο με τον Άγιο Ευλάλιο επίσκοπο Εδέσσης της Συρίας. Ο δεύτερος ιστορείται ότι μετέφερε το Άγιο Μανδήλιο με την Αχειροποίητο εικόνα του Κυρίου στην Λάμπουσα, στην Ιερά Μονή Αχειροποιήτου, 100 μέτρα περίπου από την οποία βρίσκεται ο Ναός του Αγίου Ευλαλίου Λαμπούσης, στα παράλια του Καραβά της επαρχίας Κερύνειας.\nΟ Άγιος Ευλάλιος επίσκοπος Λαμπούσης, χαρακτηρίζεται ως «Αγιώτατος Επίσκοπος Λαπήθου», σύμφωνα με τον Λεόντιο Μαχαιρά. Γεννήθηκε στην αρχαία Λάμπουσα πλησίον της σημερινής Λαπήθου από θεοσεβείς γονείς, οι οποίοι και του εμφύσησαν στην ψυχή την αγάπη προς τα ιερά Γράμματα και την αρετή. Σύμφωνα με τα Κύπρια Μηναία, από μικρό παιδί εκδήλωσε αυτήν την αγάπη του στο Θεό και την Αγία μας Ορθόδοξο Εκκλησία.\nΤα αποτελέσματα της ανατροφής του λοιπόν δεν άργησαν να φανούν στην προσωπικότητα του νεαρού και διακρίνεται ο Ευλάλιος μέσα στην κοινότητα της Λάμπουσας τόσο για την παραδειγματική ζωή του, όσο και για την ενάρετη βιωτή του. Όταν τελείωσε τις σπουδές του, οι πιστοί Χριστιανοί της πόλεως που θαύμαζαν το σεμνό ήθος και την όλη προσεκτική συμπεριφορά του, ζήτησαν από τον τότε Επίσκοπό τους να προωθήσει τον πιστό νέο στις τάξεις του κλήρου της Εκκλησίας.\nΧειροτονήθηκε διάκονος και πρεσβύτερος και ξεκίνησε το ποιμαντικό έργο με υπακοή στο γέρο Επίσκοπο Λαμπούσης. Το πλήρωμα του χρόνου έφερε την εκδημία από τα εγκόσμια του γέροντα Επισκόπου. Τότε κληρικοί και λαϊκοί με μια φωνή καλούν τον φιλόθεο ιερέα Ευλάλιο να αποδεχθεί το υψηλότατο υπούργημα του επισκόπου. Με ταπείνωση και δέος, ο ευλαβής κληρικός κύπτει τον αυχένα και μ’ ευγνωμοσύνη αποδέχεται το θείο χάρισμα του Αρχιερέα, διατηρώντας πάντοτε τις υποθήκες των προγενεστέρων. Η θέση του Επισκόπου δεν είναι για κομπασμό, απόκτηση περιουσιών και καλλιέργεια κολάκων, αλλά θυσιαστική διακονία του λαού του Θεού.\nΜε αυτή την σταυροαναστάσιμη πορεία διακόνησε αρκετά χρόνια την Αποστολική Εκκλησία της Κύπρου και ειδικότερα το χριστεπώνυμο ποίμνιο της Λάμπουσας. Η εκδημία του σήμανε συγκλονισμό σε όλη την περιφέρεια και θλίψη σε ολόκληρη τη νήσο. Οι άνθρωποι που ευεργετήθηκαν από την αγάπη και την καλοσύνη του, έτρεξαν από όλα τα μέρη για να ασπασθούν ακόμη μια φορά τη δεξιά του και να πάρουν την ευλογία του.\nΑργότερα η ευλάβεια των κατοίκων της Λαμπούσης έκτισε κοντά στη θάλασσα και σε μικρή απόσταση από την Ιερά Μονή της Αχειροποιήτου ένα Ναό στο όνομα του Αγίου Ευλαλίου.\nΆγιε Ευλάλιε πρέσβευε υπέρ ημών για ευφράδεια του λόγου.\nΗ Εκκλησία του Αγίου Ευλαλίου βρίσκεται 100 μέτρα περίπου βορειοανατολικά του Μοναστηριού της Αχειροποιήτου, επάνω στην ακτή. Είναι κτισμένη στα ερείπια παλαιοχριστιανικής βασιλικής, όπως φαίνεται από το ψηφιδωτό δάπεδο που εκτείνεται ολόγυρα από την Εκκλησία. Οι ανασκαφές που έγιναν το 1934 στο εσωτερικό της Εκκλησίας έφεραν στο φως την ύπαρξη δύο επάλληλων ψηφιδωτών δαπέδων που ανήκαν προφανώς στην ίδια βασιλική. Πάνω στο αρχαιότερο ψηφιδωτό δάπεδο βρέθηκε νόμισμα του πρώτου μισού του 7ου μ.Χ. αιώνα. Το νεότερο ψηφιδωτό δάπεδο που βρισκόταν στην επιφάνεια καταστράφηκε σχεδόν τελείως. Στη βασιλική ανήκουν και οι τέσσερις μαρμάρινες κολόνες, που είναι εντοιχισμένες ανά δύο εσωτερικά στον βόρειο και τον νότιο τοίχο της Εκκλησίας. Σε τρεις από τις κολόνες αυτές υπάρχουν ανάγλυφοι σταυροί.\nΗ Εκκλησία ανήκει στον τύπο του μονόκλιτου με τρούλο. Διαφέρει όμως ουσιαστικά από τις συνηθισμένες Εκκλησίες του τύπου αυτού επειδή ο τρούλος δεν κάθεται στη συμβολή των καμάρων και των τόξων, αλλά σε ψηλή τετράγωνη βάση που σχηματίζεται με την υπερύψωση του βόρειου και του νότιου τοίχου και την ανατολική και τη δυτική καμάρα της Εκκλησίας. Οξυκόρυφα τόξα στο εσωτερικό της ψηλής αυτής τετράγωνης βάσης περιορίζουν την διάμετρο της κυκλικής βάσης του τρούλλου σε 3,50 μέτρα. Στην κορυφή της βάσης αυτής, που εσωτερικά έχει την ίδια μορφή με εκείνη των φραγκοβυζαντινών Εκκλησιών των αρχών του 16ου αιώνα (π.χ. καθολικό Μονής Αγίου Νεοφύτου, Ναός Αγίου Μάμα Μόρφου, Ναός Αγίου Μάμα Σωτήρας κ.α.), κάθεται το τύμπανο του τρούλλου της Εκκλησίας.\nΗ Εκκλησία έχει εσωτερικές διαστάσεις 12,10 μέτρα μήκος και 4,95 μέτρα πλάτος. Στα ανατολικά καταλήγει σε ημικυκλική αψίδα που έχει χορδή 3,50 μέτρα και βέλος 2 μέτρα. Αργότερα προστέθηκε στα δυτικά ορθογώνιος νάρθηκας διαστάσεων 2,95x5,10 μέτρα που καλύπτεται με οξυκόρυφη καμάρα, τοποθετημένη εγκάρσια και σε χαμηλότερο ύψος από την καμάρα της Εκκλησίας. Έτσι ενώ το ύψος της κλειδός της καμάρας της Εκκλησίας είναι 7,50 μέτρα, το ύψος της κλειδός της καμάρας του νάρθηκα είναι 5 μέτρα, μόνο, από το έδαφος (δεν σώζεται κανένα δάπεδο στο εσωτερικό της Εκκλησίας). Το ύψος της κλείδος του τρούλου είναι 11 μέτρα.\nΟ Ναός είναι κτισμένος με πελεκητούς πωρόλιθους, με λεπτό αρμό, που σε πολλά σημεία έχουν διαβρωθεί από τους ισχυρούς θαλάσσιους ανέμους. Αυτό φαίνεται καθαρά στο εσωτερικό της Εκκλησίας και στα τμήματα της ανωδομής εξωτερικά. Αντίθετα το κάθε τμήμα του βόρειου και του νότιου τοίχου, μέχρι του ύψους της γέννησης των καμάρων, όπως και ο νάρθηκας, παρουσιάζουν αμελέστερη δόμηση.\nΣτο τύμπανο του τρούλλου υπάρχουν τέσσερα παράθυρα με ημικυκλικά τόξα. Δύο κυκλικά παράθυρα υπάρχουν, ανά ένα, στο τύμπανο του δυτικού τοίχου και το τύμπανο του ανατολικού τοίχου, πάνω από το τεταρτοσφαίριο της αψίδας. Μικρό παράθυρο, διευρυμένο στο εσωτερικό, υπάρχει και στον ημικυλινδρικό τοίχο της αψίδας. Αρχικά η Εκκλησία είχε μία μόνο είσοδο, στο μέσο του δυτικού τοίχου, πλάτους 1,20 μέτρα. Όταν προστέθηκε ο νάρθηκας, τότε νέα είσοδος αφέθηκε στο μέσο του δυτικού τοίχου, απέναντι από την αρχική, ίσου σχεδόν πλάτους. Σε μεταγενέστερα χρόνια ανοίχθηκε μια είσοδος στον νότιο τοίχο της Εκκλησίας και δύο μεγάλα παράθυρα που έφθαναν μέχρι το έδαφος σχεδόν, στον βόρειο και τον νότιο τοίχο του νάρθηκα. Τα παράθυρα αυτά κλείσθηκαν κατά τις επισκευές της Εκκλησίας που έγιναν από το Τμήμα Αρχαιοτήτων.\nΔεν είναι γνωστό πότε κτίστηκε ο Ναός αυτός του Αγίου Ευλαλίου. Όπως φαίνεται όμως από διάφορα μορφολογικά στοιχεία και γενικότερα την αρχιτεκτονική του, κτίστηκε στις αρχές του 16ου αιώνα. Τα στοιχεία δείχνουν ότι εγκαταλείφθηκε πολύ γρήγορα λόγω σημαντικής βλάβης, κατά την κατάληψη ίσως της Κύπρου από τους Τούρκους το 1570, και επισκεύαστηκε λίγο αργότερα από τον Αρχιεπίσκοπο Κύπρου Νεόφυτο (1587-1592), στη δικαιοδοσία του οποίου βρισκόταν τότε και η επαρχία της Κερύνειας. Αυτό τουλάχιστον μας πληροφορούν δύο τροπάρια του β΄ειρμού της στ΄ωδής της Ακολουθίας του Αγίου Ευλαλίου. Σύμφωνα με το πρώτο, «διεφθερμένον ναόν σου, θείος πάτερ Νεόφυτος, της Λευκουσίας ποιμήν… τερπνόν ωκοδόμησε…», ενώ στο δεύτερο τροπάριο διαβάζουμε «… της Λευκοσίας ποιμήν, Νεόφυτος ο αείμνηστος, ναόν σοι περικαλλή ανήγειρεν άγιε…». Ο Νεόφυτος φαίνεται ότι πρόσθεσε τον νάρθηκα και επισκεύασε την Εκκλησία προσθέτοντας το εξωτερικό περίβλημα του βόρειου και του νότιου τοίχου, μέχρι του ύψους του νότιου τοίχου του νάρθηκα. Αυτή ακριβώς η προσθήκη δίδει τη βαθμιδωτή σήμερα διαμόρφωση των μακρών τοίχων της Εκκλησίας.


Επί της οδού Κανάρη θα μεταφερθεί η Λαϊκή Αγορά στη πόλη της Σάμου - Samos24\nΤην δημιουργία μιας νέας λαϊκής αγοράς , στη δημοτική κοινότητα Σαμίων προτείνει η επιτροπή ποιότητας ζωής.\nΗ επιτροπή ύστερα από συνεδρίαση των μελών της αποφάσισε και προτείνει, οι πωλητές στάσιμου εμπορίου να μεταφερθούν απο την περιοχή του Αγίου Σπυρίδωνος , στην οδό Κανάρη, σε δημοτικό οικόπεδο που βρίσκεται δίπλα στο κτίριο Γιαννουλόπουλου.\nΕφόσον εγκριθεί η πρόταση από το δημοτικό συμβούλιο, στη νέα λαϊκή αγορά θα έχουν τη δυνατότητα να δραστηριοποιηθούν συνολικά 21 πωλητές με τα οχήματα τους .\nΟ προτεινόμενος χώρος μέχρι και σήμερα χρησιμοποιείται ως πάρκινγκ.\nΤο θέμα θα συζητηθεί στο δημοτικό συμβούλιο Σάμου την Δευτέρα 30 Ιουλίου .\nΛαμπρός ο εορτασμός στον πανηγυρίζοντα Ιερό Ναό του Αγίου Παντελεήμονα στο Γενικό Νοσοκομείο Σάμου\nΠεριφερειακά34 λεπτά ago


Η κατάντια του τουρισμού - e-Καταναλωτής\nΗ κατάντια του τουρισμού\nΜια οικογένεια γνωστών θέλησε να περάσει τις ημέρες του Πάσχα σε χωριό της ορεινής Δυτικής Μακεδονίας και, όπως γίνεται σε αυτές τις περιπτώσεις, έψαξε νωρίς για χώρο διαμονής. Τηλεφώνησε σε ένα από τα αγροτουριστικά καταλύματα και ζήτησε ένα δίκλινο δωμάτιο. Οταν άκουσε την τιμή, πάγωσε: 250 ευρώ τη βραδιά με πρωινό και 30 ευρώ το άτομο επιπλέον για το «πασχαλινό ρεβεγιόν».\nΕψαξε για κάτι φθηνότερο και τελικά βρήκε, σε έναν ξενώνα, δωμάτιο με δύο κρεβάτια με 120 ευρώ τη βραδιά συν –αυτό ήταν προαιρετικό στην τιμή, 30 ευρώ και εκεί– ένα επιπλέον ποσό για το ρεβεγιόν. Οι άνθρωποι, θέλοντας να περικόψουν τα έξοδα, δήλωσαν πως δεν επιθυμούν συμμετοχή στο πασχαλινό τραπέζι, προτιμώντας να γλεντήσουν σε κάποια από τις ταβέρνες του χωριού, με τις φημισμένες σούβλες.\nΟ ξενοδόχος, όμως, τους ενημέρωσε ότι ανήμερα το Πάσχα οι ταβέρνες παραμένουν κλειστές και –προκειμένου να τηρήσουν το έθιμο– συμφώνησαν να πληρώσουν το εξηντάρι, 30 για τον κάθε έναν δηλαδή, και να «κάνουν Χριστός Ανέστη» στο ξενοδοχείο.\nΓια να μη μείνουν νηστικοί, συμμετείχαν σε ένα μάλλον σαρακοστιανό, παρά πασχαλινό, τραπέζι και, όταν αργότερα κατέβηκαν για μια βόλτα στο χωριό, με έκπληξη διαπίστωσαν ότι οι ταβέρνες, όχι μόνον ήταν ανοιχτές, αλλά και γεμάτες κόσμο που απολάμβανε αρνιά και παραδοσιακά κοντοσούβλια.\n«Αλίμονο, γιατί να είμαστε κλειστά; Εμείς τέτοιες μέρες περιμένουμε για να δουλέψουμε», ήταν η απάντηση ενός ταβερνιάρη, στον οποίο εξομολογήθηκαν το πάθημά τους. Ο πονηρός ξενοδόχος έκρυψε από τους πελάτες του την εκτός ξενώνα (του) επιλογή του πασχαλινού τραπεζιού, για να κερδίσει εξήντα ευρώ και πράγματι τους τα πήρε.\nΤέτοιες ή παρόμοιες ιστορίες έχουν να διηγηθούν πολλοί απ’ όσους κατέφυγαν τις μέρες του Πάσχα σε ξενοδοχεία και αγροτουριστικά καταλύματα για να περάσουν τις γιορτές. Οι καπάτσοι του τουρισμού έδρασαν γδέρνοντας και εξαπατώντας τον κόσμο, πιστοί στη λογική της αρπαχτής. Δυστυχώς, δεν πρόκειται για μεμονωμένα περιστατικά, αλλά για μια νοοτροπία ευρέως διαδεδομένη στον τουρισμό μας, η οποία υπονομεύει τη μεγαλύτερη βιομηχανία της χώρας.\nΣε ένα παλαιότερο σχόλιο της στήλης για το τι συμβαίνει τα καλοκαίρια στα νησιά με τους αετονύχηδες, ένας Ελληνας υψηλόβαθμος αξιωματούχος στον Οργανισμό Τουρισμού της Ελβετίας μου περιέγραψε, μέσω ηλεκτρονικού μηνύματος, απίστευτες μαρτυρίες Ελβετών τουριστών, όπως τις κατέθεσαν, επιστρέφοντας στην πατρίδα τους. Το φαινόμενο βέβαια της χαμηλής ποιότητας παροχής υπηρεσιών δεν έιναι καινούργιο ούτε απότοκο της σημερινής οικονομικής κρίσης. Είναι απορίας άξιο, όμως, πώς δεν αντιλαμβάνονται όσοι ζουν από τον τουρισμό ότι με τέτοιες συμπεριφορές το μόνο που πετυχαίνουν είναι να πριονίζουν το κλαδί στο οποίο κάθονται.\nCategories Ξενοδοχεία, Ταξίδια\tPost navigation


Dylon Οδηγίες για τον ασθενή\nΤο DAM, DYLON, είναι μια ενδοστοματική συσκευή που έχει σχεδιαστεί για να μειώνει ή να ανακουφίζει το ροχαλητό τη νύχτα και την αποφρακτική άπνοια ύπνου για προσωρινή χρήση.\nΑποτελείται από δύο νάρθηκες, ένα άνω και ένα κάτω, που ταιριάζουν σε αμφότερες τις οδοντικές καμάρες. Ένας μηχανισμός σύνδεσης επιτρέπει τη σύνδεσή τους.\nΗ πρόοδος της κάτω γνάθου εμποδίζει τους μαλακούς ιστούς της στοματικής κοιλότητας να καταρρεύσουν και να παρεμποδίσουν τον εναέριο χώρο.\nΤο υλικό με το οποίο κατασκευάζεται το DYLON έχει μέγιστη άνεση και επιτρέπει την εύκολη ρύθμιση.\nΔΙΑΒΑΣΤΕ ΠΡΟΣΕΚΤΙΚΑ ΤΙΣ ΟΔΗΓΙΕΣ ΠΡΙΝ ΧΡΗΣΙΜΟΠΟΙΗΣΕΤΕ\n ΠΡΟΣΟΧΗ! Οι υγειονομικές αρχές επιτρέπουν μόνο έναν ειδικό ύπνου, Ακουστικά Βαρηκοΐας, PNÉUMOLOGOS U ΟΔΟΝΤΙΑΤΡΟΙ συνταγών και διαχείριση των εν λόγω συσκευών.\nΕπικοινωνήστε με τον ειδικό σε περίπτωση:\n1) Δυσκολίες στην αναπνοή ή άλλα αναπνευστικά προβλήματα υπάρχουν ή παραμένουν\n2) Ελαφρός πόνος ή δυσφορία στη γνάθο ή στα δόντια.\n3) Αν η αίσθηση της αλλαγής του τσιμπήματος δεν εξαφανιστεί μετά από να κάνετε τις ασκήσεις με την πλάκα μαλακής απόφραξης.\nΥπάρχουν αρκετές παρενέργειες που σχετίζονται με τη χρήση του DYLON.\nΕάν αντιμετωπίσετε κάποιο από αυτά, επικοινωνήστε με τον ειδικό:\n- Ελαφρά δυσφορία λόγω της πίεσης της συσκευής.\n- Υπέρβαση της αρχικής σιελόρροιας. Αυτό θα βελτιωθεί καθώς συνηθίζετε να χρησιμοποιείτε το DYLON .\n- ελαφρά δυσφορία στη γνάθο ή την αρχική ένταση.\n- Προσωρινή αλλαγή στο δάγκωμα. Αυτό θα συμβεί με τη χρήση του μαλακού σιδήρου ή Jig de reeducación\n- Ασυνείδητα η συσκευή μπορεί να αφαιρεθεί κατά τη διάρκεια του ύπνου. Θα χρειαστεί να το αναπροσαρμόσετε.\nΟΔΗΓΙΕΣ ΧΡΗΣΗΣ ΗΜΕΡΑΣ\nΑΣΚΕΙΤΑΙ ΜΕ ΤΗΝ ΠΡΟΗΓΟΥΜΕΝΗ ΜΑΥΡΗ ΠΙΝΑΚΑ\nΑυτό το μικρό ελαστικό κομμάτι διαφανούς χρώματος, χρησιμεύει για να ασκήσει το σαγόνι σας αφού έχετε κοιμηθεί με το DYLON στο στόμα Το μυϊκό σύστημα του στόματος μπορεί να υποστεί κάποια ένταση λόγω της προώθησης της κάτω γνάθου, αλλάζοντας έτσι τη συνήθη θέση του δαγκώματος.\nΓια να επιστρέψετε στην αρχική θέση, είναι απαραίτητο να εκτελέσετε αυτές τις ασκήσεις:\n1. Τοποθετήστε το "Plancha" ανάμεσα στα πρόσθια δόντια, διασφαλίζοντας ότι τα οπίσθια δόντια δεν έρχονται σε επαφή.\n2. Σύρετε το σαγόνι σας προς τα εμπρός και μετά προς τα πίσω, κρατώντας το ανάμεσα στα δόντια σας.\n3 Όταν η σιαγόνα βρίσκεται ξανά στη θέση ανάσυρσης, πιέστε με τα δόντια μέχρι να φτάσει στα οπίσθια.\n4. Επαναλάβετε αυτή την άσκηση αρκετές φορές.\n5. Τελειώστε τις ασκήσεις αφαιρώντας το "Σίδερο" από το στόμα σας και ελέγξτε ότι τα δόντια ταιριάζουν.\nΦΡΟΝΤΙΔΑ ΤΗΣ ΣΥΣΚΕΥΗΣ\nΚάθε πρωί μετά τη χρήση του DYLON καθαρίστε με ένα πινέλο, οδοντόκρεμα και δροσερό νερό !! φορά κάθε τρεις ημέρες, βυθίζεται στο διάλυμα κατά τη διάρκεια ΑΣΦΑΛΕΙΑ BRITE 30 λεπτά για την πλήρη υγιεινή.\nΠροσοχή! Μην χρησιμοποιείτε βραστό νερό, η συσκευή μπορεί να παραμορφωθεί.


Αίολος Κατερίνης-Αίας Κιλκίς(2-3) Πρωτάθλημα Κ16 Ε.Σ.ΠΕ.Μ. – ΑΠΣ ΑΙΟΛΟΣ ΚΑΤΕΡΙΝΗΣ\n27 Φεβρουαρίου, 2022 vcnews ΑΡΧΙΚΗ, ΠΑΓΚΟΡΑΣΙΔΩΝ 0\nΤο Σάββατο 26 Φεβρουαρίου 2022, ο Αίολος Κατερίνης υποδέχθηκε στο Β΄ΔΑΚ της πόλης μας τον Αία Κιλκίς, για τον αγώνα της 2ης αγωνιστικής του πρωταθλήματος Ε.Σ.ΠΕ.Μ Κ16.\nΟ Αίολος Κατερίνης μπήκε δυνατά από την αρχή του παιχνιδιού και σε ένα δυνατό πρώτο σετ, το οποίο μέχρι το τέλος πήγαινε πόντο-πόντο, τα κορίτσια του Αίολου με πείσμα και επιμονή κατάφεραν να το κερδίσουν με 27-25.\nΣτο δεύτερο σετ το πολύ καλό σερβίς και η καλή ψυχολογία οδήγησε τα κορίτσια του Αίολου να το πάρουν εύκολα με 25-15.\nΣτο τρίτο και τέταρτο σετ το άγχος επηρέασε την ομάδα του Αίολου Κατερίνης που έχασε στις λεπτομέρειες τα δύο επόμενα σετ με 23-25 και 21-25 και οδήγησε το παιχνίδι στο tiebreak.\nΣτο πέμπτο και τελευταίο σετ οι δύο ομάδες κοντραρίστηκαν σε ένα δυνατό ράλι που τελικά βρήκε νικήτρια την ομάδα του Κιλκίς με 15-13.\nΓια μία ακόμη φορά φίλοι και συγγενείς βρέθηκαν στο Β΄ΔΑΚ να απολαύσουν και να υποστηρίξουν τα παιδιά τους και να χειροκροτήσουν το υπέροχο θέαμα που προσέφεραν τα κορίτσια.\nΑξίζει να σημειωθεί πως οι παγκορασίδες του Αίολου Κατερίνης κέρδισαν συνολικά περισσότερους πόντους από τον αντίπαλό τους(109-105).\nΑΙΟΛΟΣ ΚΑΤΕΡΙΝΗΣ(ΣΤΟΥΠΑΣ):ΚΑΛΗΜΑΝΗ,ΣΤΑΥΡΙΑΝΙΔΟΥ,ΘΑΜΝΙΔΟΥ,ΜΠΟΥΣΙΑ,ΝΑΒΡΟΖΙΔΟΥ, ΣΩΤΗΡΙΟΥ,ΜΑΝΕΛΑΡΙ,ΣΕΪΤΑΡΙΔΟΥ,ΠΑΠΑΔΟΠΟΥΛΟΥ,ΚΑΝΩΤΙΔΟΥ,ΣΤΟΥΠΑ,ΠΑΠΑΝΙΚΟΛΑΟΥ,ΜΗΤΣΙΑΝΗ,ΒΟΥΛΓΑΡΗ.\nΑΙΑΣ ΚΙΛΚΙΣ(ΣΑΚΑΛΑΚΗ):ΛΑΖΑΡΙΔΟΥ,ΣΑΜΟΛΑΔΑ,ΑΛΜΠΑΝΗ,ΠΑΠΑΔΟΠΟΥΛΟΥ Μ.,ΠΑΠΑΔΟΠΟΥΛΟΥ Ε., ΜΠΟΣΚΟΥ,ΚΑΡΑΤΟΥ,ΚΥΡΙΑΚΟΥ,ΔΑΜΙΑΝΟΥ,ΧΑΤΖΗΠΑΡΑΔΕΙΣΗ,ΣΤΕΦΑΝΙΔΟΥ,ΦΑΧΟΥΡΙΔΟΥ,ΠΑΥΛΙΔΟΥ, ΑΝΔΡΕΑΝΙΔΟΥ.


Συκοφάντης Μπαστούνι: Αγαπάτε υπαλλήλους\n«Ανεργία πείνας» ή «Ανεργία διαρκείας» είδα γραμμένο στον απέναντι τοίχο, αλλά αυτά δεν έχουν καμία σχέση με την ιστορία μας, εκτός αν κάνω λάθος.\nΟ Κουβέλης το είπε καθαρά από την ανοιχτή τηλεόραση του καφενείου που άφηνα μετά από έναν πικρό καφέ με δέκα κουταλιές ζάχαρη αλλά υπερύψηλη τιμή: «Αν απολύσουμε δημοσίους υπαλλήλους θα την πληρώσει το δικό μας κόμμα, η αγορά και η κοινωνία, αλλά δεν θα τους πληρώσει κανείς». Εγώ αισιοδοξώ. Κανένα μνημόνιο δεν είναι χειρότερο από το επόμενό του. Εντάξει, την έκπτωση στο χαράτσι της ΔΕΗ την εξουδετερώνει η αύξηση της αντικειμενικής αξίας ακινήτων, αλλά μόνο στις φτωχές συνοικίες».\nΜε αυτό το απολίτικο παιχνίδι σκέψης, σαν πολιτικό τραγούδι με τον Πασχάλη Αρβανιτίδη το 1975, κόντευα να γλυτώσω από τα βάσανα της σκέψης, όταν ένας παλιός άσπονδος ή ασπόνδυλος φίλος-σουπιά που με είδε τυχαία στο δρόμο, την τη στιγμή που δεν έπρεπε, μου ζήτησε φωτιά. Μες στη βραχνή (υπ)αλληλοχαιρετούρα και την έκπληξη τού απολογήθηκα ότι δεν έχω φωτιά πάνω μου απ’ όταν έκοψα το τσιγάρο, τη χρονιά που παραλίγο η ΑΕΚ να πάρει πρωτάθλημα στο ποδόσφαιρο. Καλά να πάθω που το είπα.\n«Κατάλαβα ότι το σεξ είναι απαραίτητο πριν από ένα τσιγάρο». Έφυγα αμέσως όχι για να μην προλάβει να καταλάβει τι εννοούσα, ακόμα το ψάχνει γιατί δεν τον ενδιαφέρει να το βρει, αφού ακόμα ακούω τα ξεκαρδιστικά γέλια του να μου ρίχνουν αλλεπάλληλα εγκεφαλικά. Είχα φύγει βιαστικά για ν' αποφύγω την αλήθεια που μου έκανε κι αυτή «τσα» μετά από ένα δήθεν τυχαίο γεγονός. Ήταν η ώρα που κουβαλήθηκε και στάθηκε απέναντί μου μία αφίσα του κόμματος με τις πολλές επιχειρήσεις και τους μισοπιωμένους εργαζόμενους. Λες και δεν το ήξερα αυτό που μου ψιθύρισε από μέσα μου: «Οι δανειστές του ΚΚΕ σκέφτονται ν’ αποσύρουν την Παπαρήγα από την κυκλοφορία γιατί δεν την θεωρούν πια ικανή να κόβει ψήφους από τον ΣΥΡΙΖΑ».